Karlismoa Euskal Herrian | Eusko Ikaskuntza\nEspainian, karlismo izena eman zitzaion Frantziako iraultzaren aurkako europar mugimenduari, eta ezaugarri nagusi hau izan zuen: frantziar ideia iraultzaileen hedapenari eta ideia horien oinordeko izan zen liberalismoari aurre egitea. Eta Euskal Herrian ordea, zer?\nEuskal Herrian, karlismoak garrantzi berezia hartu zuen, beste herrialdeetan ez bezalako arrazoi zehatzak zirela medio: foruak, hain zuzen ere. Badakizue Foruak, euskal lurralde bakoitzeko bizitza politikoa, ekonomikoa eta administratiboa antolatzeko lege eta arauak zirela. Eta horrez gain, foruak izan ziren XV. mende inguruan Euskal Herrian sortu ziren gobernu-erakundeen oinarri.


Txina Nitrilezko kautxuzko xaflaren fabrikatzaileak eta hornitzaileak - Zhonggao\nHasiera > Produktuak > Gomazko lokarria > Gomazko xafla\nGomazko nitrilezko xafla\nNitrilezko Gomazko Xafla abantaila nagusia: Lehenik eta behin, ezaugarri anti-kimiko bikaina. Ia euskarri guztiei aplikatzen zaie.Bigarrenean, tenperatura tartea oso zabala da. (-30 ° C-tik 200 ° C ingurura). Hirugarrena, konpresioaren aurkako funtzioa oso ona da. Lau olio-froga, alkalien erresistentzia, elastiko ona eta bizitza luzea.\nKautxu Nitriloaren Xafla Deskribapena:\nNitrilezko kautxuzko xaflaren parametroa:\nâ— † Garbitu: behar izanez gero, ura eta xaboia erabil ditzakezu zigiluak garbitzeko. Ura, baina ez dago zuntzez indartutako zigiluekin harremanetan jartzeko, gomazko metalezko lokailuekin lotuak, AU piezak. Desinfektatzaileak, disolbatzaile organikoak eta tresnen ertz zorrotzak ezin dira erabili. Garbitu ondoren zigiluak giro tenperaturan lehortu behar dira, ez bero iturri batetik gertu.\nJakina, ahal duzu. Behar dituzun laginak stockean baditugu, doan eskuratu ahal izango dituzu, kostu espresua soilik ordaindu beharko duzu.\nBai, zure marrazki edo laginen bidez ekoiztu ditzakegu produktuak.\nHot Tags: Gomazko nitrilezko xafla, fabrika, pertsonalizatua, fabrikatzaileak, Txina, merkea, hornitzaileak\nNeoprenozko Gomazko Xafla\nEpdm gomazko xafla\nGomazko junturako xafla


AGINDUA, 2020ko martxoaren 4koa, Ingurumen, Lurralde Plangintza eta Etxebizitzako sailburuarena, zeinaren bidez aldi baterako premiazko neurriak ezartzen baitzaizkie Euskal Autonomia Erkidegoko hondakin ez-arriskutsuen kudeatzaile eta ekoizle jakin batzuei, Bizkaiko Zaldibarko udal-mugartean, Verter Recycling 2002 SL enpresaren titulartasunekoa den hondakin ez-arriskutsuen zabortegian izandako gertakari larriaren ondorioz. - Eusko Jaurlaritza - Euskadi.eus\n2020ko otsailaren 6an, luizi larria gertatu zen Verter Recycling 2002 SL enpresak ustiatutako hondakin ez-arriskutsuen zabortegian. Gertakari horren ondorioz, besteak beste, zabortegi hori erabat desgaituta geratu da urtero 500.000 tona hondakin inguru zabortegian uzteko etorkizunean.\nGertakarien larritasuna aintzat hartuta, Ingurumeneko sailburuordeak lehen ebazpen bat eman zuen 2020ko otsailaren 10ean, zeinaren bidez premiazko neurriak ezarri baitziren gertakariarekin zerikusia duten administrazio publikoentzat, batez ere.\nData horretan bertan, Ingurumeneko sailburuordeak beste ebazpen bat eman zuen, zeinaren bidez, Verter Recycling 2002 SL enpresari agindu baitzitzaion urgentziaz zenbait jarduera egiteko zabortegian izandako luiziarekin lotuta.\n2020ko otsailaren 13an, Ingurumen, Lurralde Plangintza eta Etxebizitzako sailburuak agindu bat eman zuen, Zaldibarko udal-mugarteko zabortegian izandako luiziaren inguruko premiazko neurriak hartzeko. Agindu horretan ebazten da Ingurumen, Lurralde Plangintza eta Etxebizitza Sailak, zabortegiaren titularraren kontura, premiazko neurri guztiak zuzenean hartzea egoera kontrolatzeko eta ingurumenean eta pertsonen osasunean sortutako eraginak arintzeko.\n2020ko otsailaren 29an, Cespa Conten SA enpresaren zabortegia itxi zen, Gipuzkoako Mutiloako udal-mugartean, hondakinak onartzeko zena. Horrenbestez, Verter zabortegira urtean bidaltzen ziren 500.000 tona hondakinei eta Mutiloako zabortegian biltegiratuta ezabatzen ziren urteko 350.000 tona hondakinei helmuga-irtenbidea bilatu behar zaie. Behar hori hondakin ez-arriskutsuen urteko kudeaketaren esparruan bete behar da. Hondakin horiek EAEn kontrolatutako zabortegietan biltegiratuta ezabatzen dira, 2,2 milioi tona guztira.\n2020ko otsailaren 17an, Eusko Jaurlaritzako Ingurumen eta Industria Sailburuordetzek lan-mahai baterako deialdia egin zieten EAEko zabortegi publiko eta pribatuetako titularrei, lehen Verter eta Mutiloako zabortegietan kudeatutako 850.000 tona hondakinentzako berehalako helmuga-irtenbideak bilatzeko. Mahai horretara, bi zabortegien itxierak gehien eragindako ekoizpen-sektoreak gonbidatu ziren: CLUSPAP-Euskadiko Paperaren Kluster Elkartea, AFV-Asoc. Fundidores País Vasco y Navarra, eta Siderex-Asociación Cluster de Siderurgia, erakunde horietako bazkideek sortutako hondakinen kopurua handia baita. Mahai horretan, agerian geratu zen EAEn gaur egun ez dagoela gaitasunik hondakinak isurtzen jarraitzeko orain arte egiten zen kopuru eta moduan. Gainera, funtzionatzen ari diren zabortegien titularrei eskatu zitzaien kalkula zezatela gaur egungo benetako isurketa-ahalmena eta ahalegin berezia egin zezatela aipatutako biltegiratze-instalazioetan kudeatzen ziren hondakinak onartzeko, baldin eta ez badute balorizatzeko berehalako alternatibarik, Hondakinen eta Kutsatutako Lurzoruen uztailaren 28ko 22/2011 Legean ezarritako hondakinen kudeaketako autosufizientzia- eta hurbiltasun-printzipioei jarraikiz.\n2020ko otsailaren 20an, 26an eta 27an, aipatutako lan-mahaian hartutako konpromisoei erantzunez, zabortegi guztiek azaldu zuten zein den beren egungo egoera eta zein diren epe labur eta ertainerako soberako hondakin-kopuruak onartzeko aukerak. Horiek aztertu ondoren esan daiteke urtean 440.000 tonako ahalmen gehigarria dagoela, itxi beharreko bi zabortegiek urtean 850.000 tona eskaintzen zituzten arren.\n2020ko otsailaren 25ean, Eusko Jaurlaritzako Ingurumen eta Industria Sailburuordetzek lan-mahai baterako deia egin zieten EAEko zementua ekoizteko hiru instalazioetako ordezkariei, zabortegira bideratutako hondakin-korronte nagusien balorizazio material eta energetikorako gehieneko gaitasunak eskatzeko, balorizazioa maximizatzeko eta isurketa minimizatzeko, uztailaren 28ko 22/2011 Legearen 8. artikuluak ezarritako kudeaketa-eragiketen hierarkiarekin bat. Era berean, instalazio horiek adierazi zituzten maximizaziorako dauden oztopoak eta hondakinek bete beharko lituzketen baldintza teknikoak, haien instalazioetan balorizazio materiala eta energetikoa egin ahal izateko.\nHondakinak Prebenitzeko eta Kudeatzeko Planen baitan, EAEko ingurumen-organoak intentsiboki landu eta babestu du industria-hondakinen lehentasunezko korronte batzuen balorizazio-irteeren bilaketa. Honako hauek dira hondakin-korronte horiek, besteak beste: altzairugintzako zepa zuriak eta beltzak (EHZ kodeak: 100201, 100202), eraikuntzako eta eraispeneko hondakinak (EHZ kodeak: 170101, 170102, 170103, 170107, 170904), hiriko hondakin-uren araztegiko lohiak (EHZ kodea: 190805), kraft orearen ekoizpeneko kareharrizko lohiak (EHZ kodea: 030309), papera ekoizteko tinta-kentzearen lohiak (EHZ kodea: 030305), uren arazketako lohiak (EHZ kodea: 030311), hondakin-papera baztertzea (EHZ kodea: 030307), burdinazko galdaketako hareak eta xehekiak (berdez moldekatzea) (EHZ kodeak: 100906, 100908, 100910) eta ibilgailuen zatiketaren frakzio arina (EHZ kodea: 191004).\nKorronte horiek balorizatzeko gaur egungo aukerei dagokienez, honako hau zehazten da:\nAltzairugintzako zepa zuri eta beltzak (EHZ kodeak: 100201, 100202): gaur egun, nahikoa gaitasun dago EAEn ekoizten diren altzairu arrunt eta bereziko zepa zuri eta beltz guztiak tratatzeko.\nEraikuntzako eta eraispeneko hondakinak (EEH) (EHZ kodeak: 170101, 170102, 170103, 170107, 170904): gaur egun, tratamendu-instalazio finkoetan nahikoa gaitasun dago EAEn sortzen diren EEH guztiak balorizatzeko.\nHiriko hondakin-uren araztegiko lohiak (EHZ kodea: 190805): gaur egun, tratamendu-instalazioetan nahikoa gaitasun dago EAEn sortzen diren hiriko hondakin-uren araztegiko ia lohi guztiak balorizatzeko.\nKraft orearen ekoizpeneko kareharrizko lohiak (EHZ kodea: 030309): kareharrizko lohiak autokudeatu daitezke, zementu-fabrikan materialki balorizatu, edo kareharrizko medeagarriak ekoizteko erabili.\nPapera ekoizteko tinta-kentzearen lohiak (EHZ kodea: 030305), uren arazketako lohiak (EHZ kodea: 030311) eta hondakin-papera baztertzea (EHZ kodea: 030307): hiru korronte horiek batera balorizatzeko aukera dute, tinta-kentze eta araztegiko lohiak kiskaltzea eta hondakin-papera baztertzearen energia-aprobetxamendua dakarren ad hoc prozesu batean, gas-prozesu baten bidez edo balorizazio energetikoaren bidez errausketa-instalazioetan. Era berean, tinta-kentzearen lohiak zeramika-industrian balorizatzeko aukera dago, eta arazketako lohiak nekazaritza-erabileretan erabil daitezke, baldin eta horiek aplikatzeko indarrean dagoen araudian ezarritako kalitate-irizpideak betetzen badituzte.\nBurdinazko galdaketako hareak eta xehekiak (berdez moldekatzea) (EHZ kodeak: 100906, 100908, 100910): korronte horrek ad hoc prozesu batean birsortzeko aukera du (gaur egun EAEn ez dago eskuragarri Ecofond SA enpresaren instalazioa itxi ondoren). Era berean, galdaketako hareak eta xehekiak (berdez moldekatzea) baloriza daitezke zementu-fabriketan, klinkerra ekoizteko; hala ere, EAEko hiru zementu-instalazioek duten gehieneko edukiera erabiliz gero, ez litzaioke erantzunik emango sortutako korronte gehienari.\nFluff-ligth (zatikatze-frakzio arina) (EHZ kodea: 191004): fluff-ligth desmetalizatzeko lehen eta bigarren mailako tratamendu-ahalmena nahikoa da EAEko fluff-ligth produkzio osorako. Gainera, plastikoak kloroarekin bereizteko eta, ondoren, ondoriozko hondakinaren balorizazio energetikoa egiteko nolabaiteko gaitasuna dago, hau da, hondakinaren urteko ekoizpenaren % 5 inguru.\nAipatu behar da zatikatzearen ondoriozko ia hondakin guztiak zabortegian ezabatzen direla, eta, 2019an, 300.000 tona baino gehiago lortu direla.\nArestian aipatutako guztiak agerian uzten du EAEn baimendutako zabortegietan industria-hondakinen isurketa minimizatzeko premia larria, balorizatzeko bide posible guztiak agortuz, eta horrek justifikatzen du kudeaketa-hierarkian lehentasunezko beste aukera batzuk dituzten korronteen isurketak berariaz mugatzea.\nEuskal Herriko Ingurugiroa Babesteko otsailaren 27ko 3/1998 Lege Orokorraren 76. artikuluan, honako hauek sartzen dira ingurumen-organoaren eskumen gisa:\nHondakin arriskutsuetan eta gainerako hondakin-motetan, Euskal Autonomia Erkidegoko ingurumen-organoari dagokio hondakinen ekoizpen- eta kudeaketa-jarduerak baimentzea, ikuskatzea eta zehatzea, hargatik eragotzi gabe indarreko legeriaren arabera toki-erakundeei dagozkien eskumenak.\nEra berean, honako hau dagokio Euskal Autonomia Erkidegoko ingurumen-organoari:\nIngurumena babesteko estandar handiak bermatuko dituzten hondakin-kudeaketako azpiegiturak kokatzeko, ezartzeko eta ustiatzeko eskakizun teknikoak eta Euskal Autonomia Erkidegoko esparruko irizpide-batasuna definitzea.\nAlde horretatik, Hondakinen eta Kutsatutako Lurzoruen uztailaren 28ko 22/2011 Legearen 8. artikuluan (Hondakinen hierarkia) xedatutakoaren arabera: Administrazio eskudunek, hondakinen prebentzioaren eta kudeaketaren arloko politikak eta legeria garatzean, hondakinen hierarkia aplikatuko dute, ingurumen-emaitza global onena lortzeko, honako lehentasun-ordena honen arabera:\nBestelako balorizazio-motak, balorizazio energetikoa barne.\nGainera, aipatutako 22/2011 Legearen 7., 8. eta 9. artikuluetan, hondakinen politikaren eta administrazio-eskumenen lehen hiru printzipioak islatzen dira: «Giza osasunaren eta ingurumenaren babesa», «Hondakinen hierarkia» eta «autosufizientzia eta hurbiltasuna». Beraz, EAEko ingurumen-organoak, bere eskumenak exekutatzean, printzipio horiek betetzen direla zaindu beharko du. Horretarako, «hondakinak hurbilen dauden instalazio egokietan kudeatzea lehenetsiko du, ingurumenaren eta osasun publikoaren babes-maila handia ziurtatzeko teknologia eta metodo egokienak erabiliz».\n22/2011 Legearen 23.1 artikuluan honako hau jasotzen da: «Hondakinak ezabatu aurretik tratatu egin beharko dira, salbu eta teknikoki bideragarria ez bada edo giza osasuna eta ingurumena babesteko arrazoiengatik justifikatuta ez badago». Horregatik, eta batez ere 5. gertakarian aipatzen den EAEn isurtzeko gaitasun nahikorik ez dagoela kontuan hartuta, ingurumen-organoak behar diren neurriak ezarri beharko ditu EAEn sortutako hondakinak tratatzeko bide guztiak agortzeko, zabortegian ezabatu ondoren.\nHondakinak hondakindegietan biltegiratuta eta betelanak eginda ezabatzea arautzen duen otsailaren 24ko 49/2009 Dekretuaren 6.h) artikuluan eta 2.e) eranskinean, baloriza daitezkeen eta zabortegian utzi ezin diren hondakinen lehen zerrenda bat jasotzen da. Zerrenda horretan honako hauek daude:\nEkipo elektrikoak eta elektronikoak.\nh) artikuluak ezartzen duenez, «zerrenda hori erregelamendu bidez handituko da, hondakin berriak balorizatzeko kudeatzaile baimenduak sortzen diren neurrian».\nAurreko atalean azaldutakoa kontuan hartuta argitaratu zen apirilaren 9ko 64/2019 Dekretua, arku elektrikoko labeetako altzairugintzako zepa beltzak balorizatzeko jardueretarako araubide juridiko aplikagarriari buruzkoa. Dekretu horren azken xedapenetako lehenengoan, 49/2009 Dekretuaren 6.h) artikuluan jasotako hondakin balorizagarrien zerrenda zabaltzen da, eta zerrenda horri gehitzen zaizkio «baloriza daitezkeen arku elektrikoko labeetako altzairugintzatik eratorritako zepa beltzak».\nUne honetan, EAEn industria-jatorriko hondakin ez-arriskutsuen kudeaketaren arloan dagoen premiazko egoera kontuan hartuta, egokia da agindu bat ematea, aldi baterako premiazko neurriak ezartzeko tartean dauden operadoreei. Neurri horiek indarrean egon beharko dute lortu nahi diren helburuak lortzeko behar beste denboraz. Epe hori 12 hilabetekoa izango dela aurreikusten da, eta epe hori luza daiteke.\nKasu zehatz horretarako urgentzia dagoela eta premiazkoa dela egiaztatu ondoren, Administrazio Publikoen Administrazio Prozedura Erkidearen urriaren 1eko 39/2015 Legearen 45.1 artikuluan azaldutako arrazoiak daude agindu hau Euskal Herriko Agintaritzaren Aldizkarian argitaratuta jakinarazteko, bereziki kontuan hartuta interesdun asko daudela jakinarazpena egin behar zaienak, eta, beraz, argi dago ez dela nahikoa guztiei jakinarazpena bermatzea.\nOrgano honek eskumena du agindu hau emateko, honako hauetan ezarritakoaren arabera: Euskal Herriko Ingurugiroa Babesteko otsailaren 27ko 3/1998 Lege Orokorra; Hondakinen eta Kutsatutako Lurzoruen uztailaren 28ko 22/2011 Legea; Hondakinak hondakindegietan biltegiratuta eta betelanak eginda ezabatzea arautzen duen otsailaren 24ko 49/2009 Dekretua, eta, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duen apirilaren 11ko 77/2017 Dekretua.\nHonako hauek ikusi dira: Euskal Herriko Ingurugiroa Babesteko otsailaren 27ko 3/1998 Lege Orokorra; Hondakinen eta Kutsatutako Lurzoruen uztailaren 28ko 22/2011 Legea; Hondakinak hondakindegietan biltegiratuta eta betelanak eginda ezabatzea arautzen duen otsailaren 24ko 49/2009 Dekretua; Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duen apirilaren 11ko 77/2017 Dekretua; Administrazio Publikoen Administrazio Prozedura Erkidearen urriaren 1eko 39/2015 Legea, eta gainerako araudi orokorra. Horrenbestez, honako hau\nLehenengoa. EAEko hondakinen balorizatzaile guztiei errekeritzea beharrezko neurriak har ditzatela baimendutako gaitasunik handiena lortzeko eta EAEtik datozen hondakin-korronteak lehentasunez onartzeko.\nIldo horretatik, Ingurumen eta Industria Sailburuordetzei berehala helarazi beharko dizkiete atal honetan errekeritutakoa zaildu dezaketen gogoeta orokorrak, halakorik balego. Hori guztia, organo horiek konponbideak ahal den neurrian eta beharrezkoa den lekuetan eman ditzaten.\nBigarrena. Vitoria-Gasteizko Udalari, Arabako isurketa-azpiegitura publikoaren titular den aldetik, eskatzea onar dezala lurralde-eremu horretan sortzen diren, berehala balorizatu ezin diren eta baimenaren barruan dauden industria-hondakin guztien ahalik eta kopuru handiena, hondakin horien jomuga-zabortegia orain arte edozein izanik ere.\nHirugarrena. Ondoren aipatzen diren isurketak mugatzeko neurriak ezartzea EAEko hondakin ez-arriskutsuen zabortegi baimenduen titularrei eta hondakin ez-arriskutsu hauen ekoizleei:\nBeste eremu geografiko batzuetatik datozen hondakinak:\nLarrialdiaren egoera koiunturala eta EAEn dagoen isurketa-ahalmenaren defizita kontuan hartuta, ingurumen-organoaren berariazko onarpena beharko da zabortegian onartzeko EAEn ezabatu nahi diren beste eremu geografiko batzuetako hondakinak, zuzenean edo zeharka, % 51tik beherako pisuko balorizazio-tasekin tratatu ondoren. Horretarako, laugarren atalean adierazitako edukia jasotzen duen kontsulta egin beharko da aurretiaz.\nAltzairugintzako zepa zuriak eta beltzak (EHZ kodeak: 100201, 100202):\nBaimendutako balorizazio-instalazioetatik datozen hondakin horien baztertze-zatiak baino ez dira onartuko zabortegian.\nSalbuespen gisa, eta altzairu herdoilgaitzen zepen kasuan, zabortegian ezabatzeko baimena emateko, ingurumen-organoaren berariazko onarpena beharko da. Horretarako, laugarren atalean adierazitako edukia jasotzen duen kontsulta egin beharko da aurretiaz.\nZabortegiek ezin izango dituzte horrelako hondakinak onartu, ezta eraikuntza-helburuetarako ere; horretarako, baimendutako balorizazio-instalazioetatik datozen bigarren mailako agregakinak erabili beharko dituzte.\nEraikuntzako eta eraispeneko hondakinak (EHZ kodeak: 170101, 170102, 170103, 170107, 170904):\nBaimendutako balorizazio-instalazio finkoetatik datozen hondakin horien baztertze-zatiak baino ez dira onartuko zabortegian.\nHondakin horietan dauden baliabideen aprobetxamendua optimizatzeko eta isurketa minimizatzeko, baimendutako instalazio mugikorretatik datozen baztertzeak lehen aipatutako instalazio finkoetara bideratu beharko dira; beraz, ezin da zuzenean onartu zabortegian instalazio mugikorretatik datorren baztertze-zatia.\nZabortegiek ezingo dituzte eraikuntzako eta eraispeneko hondakinak onartu, ezta eraikuntza-helburuetarako ere; horretarako, baimendutako balorizazio-instalazio finkoetatik datozen bigarren mailako agregakinak erabili beharko dituzte.\nHiriko hondakin-uren araztegiko lohiak (HUA) (EHZ kodea: 190805):\nHorrelako hondakin ia guztiak baloriza daitezke. Beraz, hondakin horiek zabortegian onartzeko, ingurumen-organoaren berariazko onarpena beharko da. Horretarako, laugarren atalean adierazitako edukia jasotzen duen kontsulta egin beharko da aurretiaz.\nKraft orearen ekoizpeneko kareharrizko lohiak (EHZ kodea: 030309), papera ekoizteko tinta-kentzearen lohiak (EHZ kodea: 030305), efluenteen arazketako lohiak (EHZ kodea: 030311) eta hondakin-papera baztertzea (EHZ kodea: 030307):\nGaur egun, hondakin-korronte horietarako isurketa-mugak ezin dira hain zorrotzak izan; izan ere, EAEn ez dago balorizatzeko adinako ahalmenik, eta ezinbestekoa da hondakin asko ezabatzen dituzten (epigrafe honetako hondakinen batuketa >10.000 t/urte) eta autokudeaketa-instalaziorik ez duten ekoizleei eskatzea hondakinen arazoari premiazko konponbidea emateko.\nHondakin horiek zabortegian onartzeko, ingurumen-organoaren berariazko onarpena beharko da. Horretarako, laugarren atalean adierazitako edukia jasotzen duen kontsulta egin beharko da aurretiaz.\nBurdinazko galdaketako hareak eta xehekiak (berdez moldekatzea) (EHZ kodeak: 100906, 100908, 100910):\nIbilgailuen zatiketaren frakzio arina (EHZ kodea: 191004):\nBaimendutako bigarren mailako desmetalizazio-instalazioetatik datozen hondakin horien baztertze-zatiak baino ez dira onartuko zabortegian.\nLaugarrena. Lehen aipatutako hondakinen ekoizle orok ingurumen-organoari igorri beharreko aurretiazko kontsultek, gutxienez, honako eduki hau izango dute: ezabatuko den hondakin-kantitatea, hondakinaren helmuga eta balorizazioa eragozten duten arrazoi teknikoak (a atalaren kasuan), balorizazioaren % 51ra iristea eragozten dutenak.\nGainera, a), e), f) eta g) epigrafeetan identifikatutako ekoizleek, zabortegian hondakin asko ezabatzen dituztenez, konponbide tekniko bat planteatu beharko dute hondakina balorizatu ahal izateko, baita kronograma bat ere, benetan ezarri ahal izateko, baldin eta konponbide hori gaur egun eskuragarri ez badago. Kronograma horrek epe laburrean (sei hile baino gutxiagoan) ezarpen hori hasteko aukera emango du.\nIngurumen-organoak, gehienez ere hamabost eguneko epean, aurretiazko kontsulta jasotzen duenetik aurrera, berariazko erabakia emango du, eta, aldekoa bada, zabortegian kontsultatutako hondakina kudeatzeko baldintzak eta kudeaketa-bide hori onartzen den aldi zehatza adieraziko ditu. Epe hori igarota, beste kontsulta bat egin beharko da.\nBosgarrena. Hilero hondakinen erregistro kronologikoa ingurumen-organo honetara bidaltzeko errekeritzea, Ingurunet bidez, honako interesdun hauei:\nBaimendutako hondakin ez-arriskutsuen zabortegiak.\nAgindu honetan adierazten diren hondakinen balorizatzaile baimenduak.\nEAEtik kanpo ezabatzen ari diren hondakin ez-arriskutsuen ekoizleak.\nAgindu honetan zehazten diren eta EAEtik kanpo balorizatzen ari diren hondakin ez-arriskutsuen ekoizleak.\nSeigarrena. Agindu honen bidez ezarritako neurrien indarraldia 12 hilabetekoa izango da, hain zuzen, epe hori aurreikusten baita aurreikusitako helburuak betetzeko.\nEpe hori luzatu ahal izango da, justifikatutako arrazoiengatik, eta, nolanahi ere, ingurumen-organo honek ebazpen espresu eta arrazoitua eman beharko du, interesdunei entzun ondoren.\nZazpigarrena. Halaber, zabortegi batera iristen badira agindu honen hirugarren apartatuan edo Hondakinak hondakindegietan biltegiratuta eta betelanak eginda ezabatzea arautzen duen otsailaren 24ko 49/2009 Dekretuaren 2.e) eranskineko zerrendan aipatutako hondakinak, zabortegiaren titularrak baztertu egin beharko ditu. Ildo horretatik, berehala eman beharko dio ingurumen-organoari gorabehera horren berri, eta honako hauei buruzko informazioa eman beharko dio: zer hondakin mota den eta zenbat, zer pertsona fisiko edo juridiko den hondakin horren titularra, eta garraiolariaren identifikazio-datuak.\nZortzigarrena. Baldin eta agindu honen aurkakoak, kontrakoak edo bateraezinak badira organo honek lehenago emandako ebazpenetako xedapenak, administrazio-egintza honetan xedatutakoari lotuko zaizkio, indarrean dagoen bitartean.\nBederatzigarrena. Agindu hau jakinaraztea aipatutako korronteak ekoizten dituzten hainbat enpresa biltzen dituzten sektoreko enpresa-elkarteei edo klusterrei.\nHamargarrena. Agindu hau jakinaraztea hirugarren atalean aipatzen diren eta aurreko atalean aipatutako elkarte edo klusterretako kide ez diren korronteen ekoizleei, eraikuntzako eta eraispeneko hondakinen ekoizleei izan ezik.\nHamaikagarrena. Agindu hau jakinaraztea EAEko hondakin ez-arriskutsuen zabortegi baimenduen titularrei.\nHamabigarrena. Agindu hau jakinaraztea agindu honetan aipatzen diren hondakin-korronteak balorizatzeko instalazioen titularrei.\nHamahirugarrena. Agindu hau jakinaraztea Aclima-Basque Environment Cluster eta APRREUS erakundeei.\nHamalaugarrena. Agindu hau jakinaraztea Adegi, Cebek, Confebask eta SEA erakundeei.\nHamabosgarrena. Agindu hau jakinaraztea Arabako Foru Aldundiari, Bizkaiko Foru Aldundiari eta Gipuzkoako Foru Aldundiari.\nHamaseigarrena. Agindu hau EHAAn argitaratzeko agintzea, Administrazio Publikoen Administrazio Prozedura Erkidearen urriaren 1eko 39/2015 Legearen 45.1.a) artikuluan xedatutakoaren arabera.\nAgindu honen aurka, aukerako berraztertze-errekurtsoa aurkez dakioke Ingurumen, Lurralde Plangintza eta Etxebizitzako sailburuari, hilabeteko epean, agindua jakinarazi eta hurrengo egunetik aurrera, Administrazio Publikoen Administrazio Prozedura Erkidearen urriaren 1eko 39/2015 Legearen 123. eta 124. artikuluetan xedatutakoarekin bat.


2020 urtarrila | Arian-arian\nHasiera » Data honetan egindako artikuluak: urtarrila, 2020\nNafarroako muturreko eskuinak, Nafarroako jatorrizko hizkuntzaren aurkako gurutzadari eusten dio. Pirritx eta Porrotx edo hedabide euskaldunak, Nafarroa españolizatutik bota beharreko deabrua dira, ez dadin gerta, abertzaletasunaren paralisi zorrotza gorabehera, haiek bakarrik euskara bere antzinako domeinuetara itzularazten dutela… Norbere gurasoen eta arbasoen hizkuntza, zure abizenei itxura, zure lurrari, mendiei, ibaiei, dermioei eta haranei izena ematen dien elea gorrotatzea ez...\nEz da nik esana, Bilboko udaleko EHBilduren bozeramaleak baizik. Bilbao aldizkarian jazo da. Munduko hiriburuko alkateak eta udal taldeek urte berriko zorion gutuna agertu dute bertan. Alderdi abertzaleak hain daude itxurakeriara ohituta ze, noraino heltzen diren eta zein nabarmen geratzen diren ere ez baitira konturatzen. Aipatutako aldizkarian Alkateak ele bietan egin du. EAJren bozeramaleak 23 lerro sortu ditu españolez eta 9 euskaraz. PSOErenak 22 lerro españolez eta 7...\nAltsasu, Olazagutia, Iturmendi, Bakaiku, Arakil-Irurtzun… Sakana-erdaldundua. Espainiarren mendetako hizkuntza politika arrakastatsuaren adibide. Eragile abertzaleen utzikeriaren ispilu. Gutxiengoan dauden alderdi unionisten erabateko nagusitasun politiko-kulturalaren lekuko. Altsasu “abertzalea” da eskualde-burua; bertan dauzkagu osasun zentroa (bost familia-medikutatik bakarra euskalduna, bajan ez badago…), kultur etxe handia (programazioaren %90etik gora españolez),...


EH Bai, bigarren indarra Ipar Euskal Herrian; sinesgaitza dirudi | Euskal Herria | Naiz\n2021 EKA. 26 - 07:11h\nEH Bai, bigarren indarra Ipar Euskal Herrian; sinesgaitza dirudi\nIgandean egingo dute eskualde eta departemendu mailako hauteskundeen bigarren itzulia. (Guillaume FAVEAU)\nEskualdekoak ere izango dira –Akitania Berria eskualde osoa barruti bakar gisa hartuta–, baina departamentalek jasoko dute gurean arreta berezia, elkarri lotuta dauden bi faktore nagusi erdigunean: lehen itzulian EH Bai bigarren indar lehenengoz bilakatu izanak bestelako ondoriorik ekarriko ote duen, alde batetik; eta zentro-eskuinak hauteskunde hauetarako lortutako batasun handiak –Gehiengo Departamentalaren hautagaitzaren eskutik– nagusitasun kasik erabatekoa emango ote dion (12 kantonamendutik, 11tan izango dira lehian zentro-eskuineko hautagaiak).\nEH Bai zazpi kantonamendutan lehiatuko da, seitan Gehiengo Departamentalarekin, hain zuzen ere, eta zazpigarrenean –Hendaiak, Urruñak eta Biriatuk osatzen duten kantonamenduan– Alderdi Sozialistaren ordezkariarekin. Beste bostetan historikoki ohikoa izan den eskuin-ezker estatalen arteko norgehiagoka izango da.\nBozetan gora abstentzioa handitu den arren\nAnimaleko emaitzak lortu zituen EH Baik joan zen igandeko lehen itzulian. Bigarren indarra, bozen %25 eskuratuta (%17 jaso zuen 2015eko hauteskunde arrakastatsuetan). Lehen aldia da ezkerreko subiranismoak halakorik lortzen duela Ipar Euskal Herrian. Bigarren indarra, sinesgaitza dirudi.\nBistan da abstentzioak eragin handia izan zuela, eta parte-hartze handiagoarekin ez lukeela boz portzentaje bera lortuko. Halere, abstentzioa izugarri igo arren (15 bat puntu), duela sei urte baino boz askoz ere gehiago jaso ditu oraingoan EH Baik (kasik 18.000 2015ean; kasik 21.000 aurreko igandean). Boto berria jaso du.\nEzker estatalak kantonamendu guztietan hautagaitza aurkezteko izandako arazoek ere eragina izan dute fenomeno honetan.\nAste honetan, mapa politikoa marrazten duen lehen itzulitik erakundeetan eserlekuak eskuratzea ahalbidetzen duen bigarren itzuliko urratsean dago jarrita arreta. Bi hautagaien arteko buruz burukoak izango direnez kantonamendu guztietan, EH Bairentzat emaitza oso ona litzateke eserleku bat lortzea. Zaila da, alabaina, zentro-eskuinak egin duen itun sendoa dela-eta.\nBerez, hain abstentzio handia izan ez balitz, dagoeneko zentro-eskuinak lehen itzulian lortuak izango zituen hainbat kantonamendu. Ez da horrela izan, bozen %50 ez ezik, izen emandako hautesleen %25 ere lortu behar baitzuen irabazleak, eta hori ez du inork inon lortu. Horrenbestez, kantonamendu guztietan izango dira berriro bozketak, eta berriro zentro-eskuina izango da faborito.\nEstatu frantsesean familia ezberdinak elkarri mokoka aurkeztu dira hauteskunde hauetan. Hemen, ez. Lasserre buru, zentro-eskuinak lortu duen adostasuna talde ezberdinek boterea partekatzeko urteetan landutako erraztasunaren ondorio da, eskuinetik zentrora Ipar Euskal Herrian egindako bidean ez delako zauri handirik izan. Beharbada, gainera, euskal aldarrikapenei lotutako gai garrantzitsuetan azken hamarkadan erdietsitako batasun handiak –azkena murgiltze ereduak Paristik jasotako erasoaren aurrean– desadostasunak galarazten edo murrizten ditu.\nIzandako abstentzio izugarria ahantzi gabe eta eserlekuen banaketa gorabehera, arnasa luzeko ibilbide politiko eta sozial baten arrastoa aurki daiteke Ipar Euskal Herriko hautetsontzietan. •\nVentaja para el centro-derecha y algunos duelos cerrados para tratar de limar su hegemonía\nDepartamendu eta Eskualdeko bozen bigarren itzulian parte-hartze apala baita ere


Ashikaga shogunerria - Wikipedia, entziklopedia askea.\nAshikaga shogunerria (japonieraz 足利幕府, Ashikaga bakufu), Ashikaga klaneko shogunek 1336 eta 1573 bitartean ezarritako bigarren erregimen feudal militarra izan zen. Garai hau, Muromachi aroa bezala ere ezagutzen da, eta, bere izena, Kiotoko Muromachi guneari zor dio, shogunerri honetako hirugarren shoguna izan zen Yoshimitsuk, bere egoitza ezarri zuen tokia dena.\nShogunerri hau Ashikaga Takaujik sortu zuen, Enperadorearen alde zegoena aurreko Kamakura shogunerriaren aurka, Ashikaga klanak, gobernu inperialarekin banatutako boterea izan baitzuen, Kamakura shogunerriak izan zuena baino are handiagoa. Baina shogunerri ahul bat izan zen, Kamakura shogunerriarekin edo Tokugawa shogunerriarekin alderatuz gero. Tokiko botere gehiena, oraindik, probintzietako daimyōen esku zegoen, eta shogunerriaren botere militarra, nagusiki, hauek Ashikaga klanari zioten leialtasunaren mende zegoen. Daimyoen feudoak geroz eta boteretsuago bihurtzen ari zirenez, eta botere egarria zutenez, honek, shogunerriaren amaieran, gerra zibil bat eragin zuen, Sengoku aroa bezala ere ezagutzen dena.\nAshikaga shogunerria, 1573an suntsitua izan zen, Oda Nobunagak, shogunerri honetako hamabosgarren eta azken shoguna izan zen Yoshiaki kargutik bota zuenean, Kiototik kanporatuz. Ordutik aurrera, hogeitamar urte igaroko ziren, 1603 arte, urte honetan, Japoniako azken shogunerria ezarri zelarik, Tokugawa shogunerria.\nShogunerri honetako shogunak[aldatu | aldatu iturburu kodea]\nMultimedia: Ashikaga shogunate


Irekia Eusko Jaurlaritza - Gobierno Vasco :: Adituen iritzian, gizarteak hezeguneekiko duen interesa handitzeko, zabalpena eman behar zaio Urdaibaiko eta Txingudiko zentroek hezkuntzaren arloan egiten duten lanari\nAdituen iritzian, gizarteak hezeguneekiko…\n<img src="https://www.irekia.euskadi.eus/uploads/cover_photos/28222/original/Txingudi_17_09_15_(5).JPG" style="max-width:100%" alt="Ponentes y organziadores en la puerta de Ekoetxea" />\nPonentes y organziadores en la puerta de Ekoetxea Iturria: Irekia\nTxingudi, Bidasoa: Euskadiko hezeguneetan ingurumen-hezkuntzaren gainean dauden esperientziei eskainitako jardunaldia\nTxingudi/Irun, 15 09 17\nIngurumenaren arloan aditu direnek gaur goizean Bidasoko Ekoetxean adierazi dutenez, zabalpena eman behar zaio Urdaibaiko eta Txingudiko zentroek hezkuntzaren arloan egiten duten lanari, gizarteak hezeguneekiko duen interesa areagotzeko. Aditu horien artean daude, besteak beste, Sandra Paiva, Chris Rostron, Manuel Monge eta Fernando Ramos. Eusko Jaurlaritzako Ingurumen eta Lurralde Politika Sailak «Esperientziak: Ingurumen-hezkuntza RAMSAR hezeguneetan» deituriko jardunaldia antolatu du Txingudiko Padurako Ekoetxean, hezeguneen nazioarteko sarearen muinean.\n«Jasangarritasunaren hezkuntzan RAMSAR hezeguneetan erabiltzen ditugun ikuspuntu eta metodologiak ezagutzea eta ezagutaraztea da jardunaldion xedea. Gainera, sarearen kide diren hezeguneen arteko esperientzia trukatzen dugu, eta, horrela, bizi-kalitatea hobetzearen alde egiten dugu, hainbat hezegunetan egiten diren analisiei eta hezkuntza-lanari esker», adierazi du Alexander Botok, Eusko Jaurlaritzako Natura Ingurunearen zuzendariak. Peli Basozabalek eta Jaione Lanborienak ere parte hartu dute topaketan.\nFernando Ramos komunikazio- eta ingurumen-aholkulariak RAMSARek ingurumen-hezkuntzari dagokionez duen ikuspegi orokorra eta metodologia argitu ditu. CECoP (Komunikazioa, Hezkuntza, Kontzientziazioa eta Parte-hartze publikoa adierazten dute siglek gaztelaniaz) programaren bitartez gauzatzen dituzte horiek. Programaren helburua, labur esanda, «jendea hezeguneen zentzuzko erabileraren aldeko ekintzara pasatzea» litzateke, ohartarazi du Ramosek. Ingurumen-hezkuntzak bi sektoretan biltzen du arreta (eskolan eta turismoan), eta «ez ditu tokiko eragileak zaintzen. Hain zuzen ere, horiek dira hezegunearen orainean eta etorkizunean modurik zuzenenean eragin dezaketenak», gaineratu du. Ramosen iritzian, beharrezkoa da programa hauek tokiko sektoreetara luzatzea, eta haiek ere kontserbazioan inplikatzea.\nManu Monge Urdaibai Biosfera Erreserbako teknikariak Garapen Jasangarrirako Interpretazio, Ikerketa, Gaikuntza eta Hezkuntzarako PICE Plana 2015-2025 izan du hizpide Urdaibairen kasuaz mintzatzeko. Mongek azaldu du sektoreko 170 eragileren arteko parte-hartze publikoa duela oinarri oraintsu onartutako planak, eta aurretik adostutako helburuak beteko dituen elkarlan-sarea eratu dutela.\nEragileek nabarmendutako beharrei erantzuteko, ehun bat ekintza zehatz daude planteatuta, hurrengo hamar urteetan gauzatzeko. Horrela, PICE planak lau ardatz-programa eta zeharkako bi programa ditu. «Plana lantzeko prozesua eta emaitza inspirazio-iturri izan daitezke RAMSAR hezeguneek beren eragin-eremuetan hainbat ekintza antolatu ditzaten: jasangarritasunerako heztea, ondare natural eta kulturala interpretatzen ikastea, ikerketaren bidez ezagutzak sortzea, eta, azkenik, biztanleria bideratzea, haien lan-eremuan zein eremu-pertsonalean ohitura jasangarriak har ditzaten», zehaztu du Manuel Mongek.\nTeknikari euskaldunak adierazi du planeta osoan banatuta dauden eta biogeografia eta kultura aldetik hain ezberdinak diren RAMSAR hezeguneen ekintza bateratua esperientzia-iturri izugarria dela; «bereziki, Erresuma Batuko, Portugaleko eta Euskal Herriko kasu zehatzetan, CECoP bezalako tresna espezifikoak sortu direlako haietan».\nChris Rostron hezegune zentroetan aditu, Wetland Link International eta Wildfowl & Wetland Trust erakundeetako zuzendari, eta CECoP 2012-2015 taldeko kideak hezeguneen eta jendearen arteko loturaren galera kezkagarria dela agertu du. «Gizarteak ez ditu hezeguneak aintzat hartzen.» Aurreko baieztapenak arintzeko,Txingudi Ekoetxea bezalako zentroen balioa nabarmendu du, «oinarrizko rola betetzen duen pertsonal espezializatua duen tresna paregabea» dela esanez.\nCECoP programa RAMSAR estandarra erdiesteko tresna garrantzitsua dela azpimarratu du, eta Wildfowl & Wetland Trust (WWT) eta Wetland Link International (WLI) erakundeen ezaugarri eta funtzionamendua aipatu ditu. «Hezeguneen kontserbazioaren aldeko egitura nagusiak dira Britainia Handian», esan du.\nAzkenik,Sandra Paiva biologo eta Portugaleko EVOA-Tajoren Estuarioko Natura-Erreserbako koordinatzaileak bere erreserbaren kasua azaldu du, EVOA (Espaço de Visitaçao e Observaçao de Aves) ezagunaren bitartez. Ikuspegi orokor batetik, hezkuntza eta hezegunearen kontserbazioa bateratzen dituen ekintzak gauzatzen dituen zentro garrantzitsua da hori.\nAlexander_Boto_eusk.m4a behera kargatu (500 KB)\nAlex_Boto_Director_Medio_Na... behera kargatu (400 KB)\nTxingudi_17_09_15__5_.JPG 3 MB (JPG)\nPeli Basozabal, Jaione Lanboriena, Paula Caviedes,


TransferINN proiektu europarraren jarraipen bilera Ariègen - Azaro Fundazioa Newsletter\nTransferINN proiektu europarraren jarraipen bilera Ariègen\nIrailaren 27, 28 eta 29an Azaro Fundazioa Ariègen (Frantzia) izan zen TransferINN proiektu europarraren jarraipen bileran. 2016an martxan jarri zen eta EGEF-ek (Eskualde Garapenerako Europako Funtsak) kofinantzatutako proiektu honen helburua muga eremuko ekonomia eta gizarte integrazioa hobetzea da. Proiektu honetako lider gisa, Azaro Fundazioa gainerako kideekin elkartu zen Ariègen, orain arte egindakoa berrikusi eta hurrengo sei hilabeteetako agenda finkatzeko.\nBileran partaide ezberdinek landu dituzten gaiei buruzko aurkezpenak egin zituzten, eta hurrengo eman beharreko pausuak adostu ziren. Hainbat izan ziren bileran landutako gaiak: nodoak, kideek garatu dituzten Adimen Estrategiko Sistemak, Ingeniaritza Talde Integratuen formazioa, komunikazio plana, ziurtapen prozesua, gastu bateratuak, eta praktika onak besteak beste.\nFase honetan, martxoan izan zen bileran finkatutako lau nodoak martxan jartzeaz gain, enpresekin berrikuntza sistematikak, planak edo proiektuak ezartzen hasi behar gara, beraz, gai hauek jorratzeari eskaini zitzaion bilerako denbora gehiena. Nodoak gai zehatzak lantzeko kide ezberdinek osatutako lan taldeak dira, eta honako lau gaiei buruzkoak izango dira:\n• Ekoizpen aurreratua\n• Elikadura osasuntsua eta elikadura segurtasuna\n• Nekazaritza elikagaien industria\n• IKT eta digitalizazioan ardaztutako turismoa\nProiektuaren lider gisa, Azaro Fundazioa aurreko seihilekoan (2017ko martxoa-2017ko iraila) lortutako adierazle eta aurrekontuen errepasoa egiteaz arduratu zen, eta bilera honetan hasten den hurrengo seihilekorako helburuak ere aurkeztu zituen.\nHurrengo bilera 2018ko martxoan izango da Perpignan-en (Frantzia).


Gaur estreinatuko dute 'Ilargi guztiak' filma — Gaztezulo\nGaur estreinatuko dute 'Ilargi guztiak' filma Igor Legarretaren azken lanak hilezkortasunari buruzko istorio fantastiko-gotikoa du ardatz. Itziar Ituño eta Joxean Bengoetxea dira aktore nagusietako bi. https://www.gaztezulo.eus/albisteak/gaur-estreinatuko-dute-ilargi-guztiak-filma https://www.gaztezulo.eus/albisteak/gaur-estreinatuko-dute-ilargi-guztiak-filma/@@download/image/ilargiguztiak.jpg\nIgor Legarretaren azken lanak hilezkortasunari buruzko istorio fantastiko-gotikoa du ardatz. Itziar Ituño eta Joxean Bengoetxea dira aktore nagusietako bi.\nPandemiak prozesu osoa zaildu dio pelikulari, errodajea bertan behera uzteaz gain, zinemetako estreinua ere atzeratu egin baitu. Atzerapenak atzerapen, publikoak filmaz gozatzeko aukera izango du, ordea, gaur estreinatuko baita Igor Legarreta leioarraren kontakizun zinematrografiko fantastikoa. Jon Sagalarekin batera idatzi du gidoia Legarretak, eta biak banpirozaleak izanik, hilezkortasunaren ideiaren inguruan idaztea pentsatu zuten. Hainbat gai jorratzen dira filmean: heriotzari beldurra, galera, dolua, onarpena, maitasuna, fedea, erlijioa, ezezaguna gutxiestea, fanatismoa eta salbazioa.\nAzken Gerra Karlistaren amaieran kokatu dute istorioa, eta umezurtz-etxea bonbardaketen ondorioz erre denez, basoan bizi den emakume misteriotsu batek neskato bat erreskatatuko du. Neskatoak aingerutzat hartuko du emakumea, baina berehala konturatuko da hilezkor bihurtu duela bere ondoan izateagatik. Egoera berria mingarria suertatuko zaio, eta Kandido ezagutzen duenean harekin bizitzera joango da, gertatu zaionari konponbidea eman nahian.\nHaizea Carneros aktore gaztea da protagonista eta Itziar Ituño, Joxean Bengoetxea eta Zorion Egileor ditu inguruan. Carneros Euskal Herrian egindako casting zabal baten ondoren aurkitu zuten, Algortan. Laia Ricart eta Eneko Sagardoyk lagundu diote Carnerosi antzezpenaren barrunbeetan murgiltzen. Legarretak bere profesionaltasuna eta dohaiak nabarmendu ditu.\nIgor Legarreta zuzendaria lehen ere aritua da zinemagintzan. Film laburrez gain, Cuando dejes de quererme pelikula kaleratu zuen 2018an. Gidoilari, soinu teknikari, ekoizle eta zuzendari-laguntzaile lanetan ere jardun du.


Herriko haurrek aukeratuko dute Potzuagan zein parke nahi duten . diariovasco.com\nHerriko haurrek aukeratuko dute Potzuagan zein parke nahi duten\nBilera. Potzuaga parkean elkartu ziren udal ordezkariak eta herritarrak, haurrak eta helduak. / AMAXKAR\nPotzuaga parkea berritzearen inguruko parte-hartze proiektua abian jarri da 'Denon artean' izenburupean\n2 eta 12 urte bitarteko haur getariarrak bozkatu ahal izango dute aurkezten diren proiektuetatik zein duten gustukoena. Po-tzuagako parkeaz ari gara noski eta umeek hautatuko dute proposatuko zaizkien lanen artean zein duten gogokoena.\n'Denon artean' izenburupean, Udalak abian jarri du parte-hartze prozesu bat eta aste honetan parkean bertan egin da bilera bat gaiaren berri zuzena emateko. Udal ordezkarien ahotik jakin zuten bertaratu ziren haur eta helduak 2016ko udal aurrekontuetan Potzuaga parkea berritzeko partida gorde zuela udalak, eta datozen hilabeteetan parkea eraberrituko asmoa dagoela.\nUdalak urteko aurrekontua egin aurretik antolatzen duen aurrekontu parte-hartzailetan herritar batek proposatutako kontua da hau. Horren aurrean, 2016rako aurrekontuetan 22.495 euro bideratu dira lanetarako ( BEZ-a barne). Egingo den proiekturako herritarrek ideiak proposatu eta gauzatuko den proiektua hautatuko dute.\nLehendabizi, Udaleko hirigintza sailak parkearen eremua finkatu du eta hurrengo urratsa herritarrekin aste honetan egin den bilera izan da. Bertan, parte-hartze proiektua eta egutegia azaldu ziren. Bestalde, parkearen berritzeari buruzko herritarren proposamena eta ideiak jasotzeko epeak eta prozedura finkatu ziren. Horrela, ideiak jasotzeko epea datorren astelehenean amaituko da, paperean, Udal bulego kanpoko posta kutxan egin daiteke edo bestela Emailez, udala@getaria.org helbidera idatzita. Emaileko gaian (asunto) Potzuaga parkea zehaztu behar da.\nBiltzen diren proposamen eta ideiak, Potzuaga Parkea Berritzeko lanen esleipenerako Baldintza Agirian (Pliegoan) jasoko dira. Baina enpresak aurkezten dituzten proiektuetan hauek jasotzea ez da derrigorrezkoa izango.\nAurkezten diren proiektu guztiak triptikoetan bilduko dira eta gustukoenean X markatu beharko dute umeek. Horretarako lehenik eta behin enpresek proiektuak azaltzeko egingo dituzten 3D irudiak ikusiko dituzte, eta gero gustukoena aukeratuko dute. 2 eta 12 urte bitarteko herriko haurrak izango dute botoa emateko eskubidea, erroldaren arabera.\nBoto paperak Iturzaeta Ikastetxeko ikasleek bertan jasoko dituzte eta beste ikastetxeetako haurrek Turismo Bulegoan eskuratu ahal izango dituzte. Boto papera jaso-tzen duten haurren izen-abizenak jasoko dira.\nBozketa prozesua bost egunetan egingo da, ostegun batetik astelehen batetara eta Iturzaetako ikasleak bertan emango dute botoa, beste berriz, Turismo Bulegoan. Egunak eta ordutegiak oraindik zehaztu gabe daude. Boto kontaketa emaitza ezagutzeko, publikoa izango da. Tokia eta eguna zehaztuko dira erabaki-tzen denean. Bozketa prozesua amaitu eta biharamunean egingo da.


Zuri hitz egiten dizut, nor zara? –\nApirilaren 13an, lagun batekin Los Auténticos Decadentes ikustera joan nintzen. Baina, hark Corrientes kaleko liburu dendak ikusi nahi zituenez, hortik antzokira oinez joatea aukeratu genuen. Hala ere, gero Corrientesen oinezkoen alderdia inauguratzen ari zirela gogoratu genuen. Orduan, iristean zer egingo genuen pentsatu genuen.\nMacriren alderdiak egin zuen arren, “ikus dezakegu, ezta?” esan genuen. Ikusi genituen lehenengo gauzak hesiak eta segurtasun-pribatua izan ziren. Haiek poltsak erakusteko eskatzen zuten. Beraz, lagunari nire poltsa ez niola inori erakutsiko esan nion; orduan, Lavalle kaletik, paraleloan dagoenetik, joatea erabaki genuen.\nParalela batean geundenez, beste errealitate bat ikusi genuen. Corrientesen jaia, Lavallen txirotasuna. Azkar azkar ibili ginen, Larretarengandik (alkatea) ihes egingo bagenu bezala. Hori egiten genuen bitartean, denetik ikusi genuen. Esaterako, txiroen kontrako arkitektura. Buenos Aireseko udalak diru asko hiriaren itxura aldatzeko erabili zuen. Beste gauzen artean, ez lo egiteko besaulkiak (erdian bankua banatzeko gauzak dauzkate).\nHori ikusi genuen bitartean, kalean bizi den jendea gure ondoan eserita zegoen. Tribunalesera iristean, pertsona batzuek beste batzuei janaria ematen zien. Jaten ari zirenak besaulki batean eserita zeuden, deseroso, noski, banaketa horiengatik.\nAlabaina, hori ez da guztia. Jaiak Corrientesen kalean jarraitzen zuen. Hortik, Nacha Guevarak garai batean abesten zuen abestia iristen zen: “Las luces de mi ciudad. / Su brillo, su resplandor. / No puedo olvidar / las luces de mi ciudad”. Lavallen zeundenak ilunpean, ezkutatuak. 9 de Julio kalera iritsi ginenean, hesiak bukatzen zirela ikusi genuen. Hortik, bi kale falta zitzaizkigun. Kalea zeharkatutakoan, espaloian bizi den familia bat ikusi genuen. Umore beltza gustatzen zaidanez, lagunari txiroak bizitzeko espaloiak handitu zutela esan nion. “Hori jakin balute ez zuten egingo” erantzun zidan.\nAntzokira iristean, ondo pasatzea pentsatu genuen. Azken finean, Los Auténticos Decadentesen musika ospatzeko da. Eta egia esan, ondo pasa genuen. Gero, bueltatzerakoan, Corrientes kalea ikustera joan ginen. Jendez beteta zegoen, argi asko, funanbulu batzuk, musika eta, gauza horien erdian, kalean bizi den jendea. Pizzeriara iritsi ginen, fugazzeta eta garagardo bat eskatu genituen. Bukatu ondoren, autobusera joaten ginenean, aita bat bere seme txikiarekin kalean ikusi genuen, eta beste kale batean hiru gizon lo egiten ari ziren.\nGure jaia Los Auténticos Decadentesikin azkar-azkar bukatu zen. Errealitateak mundura ekarri gintuen berriro. Baina abestu zuten letra bat egungo egoera erakusteko interesgarria iruditu zitzaidanez, bukatzeko zuekin banatu nahi dut. Abestia “Gente que no” deitzen da eta esaten du: “Gente que te invita a su casa a dormir / Gente que te deja en la calle morir. / Y vos… Sí, vos: no mires al costado / no te hagas el pescado, no te creas que le hablo / al de al lado porque te hablo a vos, ¿quién sos?”.\nargentina, nor zara?, Zuri hitz egiten dizut


Irekia Eusko Jaurlaritza - Gobierno Vasco :: Zaintza eta etxeko lanetan dabiltzan emakume etorkinen diskriminazio anitzari buruzko ikerketa kaleratu du Emakundek\nZaintza eta etxeko lanetan dabiltzan emakume…\nEmakundek “La discriminación múltiple de las mujeres inmigrantes trabajadoras en servicios domésticos y de cuidado en la Comunidad Autónoma de Euskadi”. izenburuko ikerketa argitaratu du, zaintza eta etxeko lanetan dabiltzan emakume etorkinen diskriminazio anitzari buruzkoa da, eta Emakundek deitutako emakume eta gizonen berdintasunerako beka deialdiaren emaitza da.\nJulia Nogueirak eta Joseba Zalakainek egin duten ikerlanak duen hipotesi nagusia da Euskadin bizi diren eta zaintza eta etxeko lanetan diharduten emakume etorkinak ahultasun eta diskriminazio egoera berezien aurrean aurkitzen direla eta egoera honek zaintza eta etxeko lanekin eta beraien jatorriarekin zerikusia duela. Honek ezberdintasun sozialak, lanekoak eta gainontzeko hiritarrekin konparatuz baliabide orokorretara duten sarbideetan du eragina.\nIkerketaren arabera, diskriminazio anitz hau hainbat faktoreen batuketa da eta harremana du egitura sozialarekin eta politika publikoekin.\nIkerketako datuen arabera, Euskadin etxeko lanetako enpleguen kopurua 30.000koa da (33.100 Encuesta de la Población en Relación con la Actividad PRA-ren arabera 2014. urtean) eta feminizatua dago guztiz. PRAren arabera, emakumeak dira lan hauetan ari direnen %95a. Sektore honetan lan egiten duten emakume etorkinak 14.000 inguru ziren 2013an, 2009an baino %40 gehiago. Emakume etorkinen %42a, bereziki latinoamerikarrak, zaintza eta etxeko lanean aritzen dira eta hauetatik heren batek adierazten du arazoak dituela lan baldintzekin, lan jardunaldiarekin, soldatarekin edo kontratuarekin. Etxeko lanetan aritzen diren emakume etorkinetako askok arazo ekonomikoak ditu: %20ak arazoak ditu oinarrizko beharrei aurre egiteko (janaria, jantziak, zapatak edo etxebizitza) eta %36ak arazoak ditu aurreikusita ez dauden gastuei aurre egiteko. Sektore honetan lan egiten duten emakume etorkinen %28ak dio oso gutxi integratua sentitzen dela euskal gizartean.\nDatu eta analisi gehiago ikerlanean: “La discriminación múltiple de las mujeres inmigrantes trabajadoras en servicios domésticos y de cuidado en la Comunidad Autónoma de Euskadi”.\nRT @emakumeekin: #estudio: discriminación múltiple de mujeres inmigrantes trabajadoras domésticas x @EmakundEJGV vía @bilbaometropoli http:…\n#estudio: discriminación múltiple de mujeres inmigrantes trabajadoras domésticas x @EmakundEJGV vía @bilbaometropoli http://t.co/qTGH7bJc1Z


Gaur hasiko da Ibarran Pazko Asteko egitaraua. Noticias de Gipuzkoa\nGaur hasiko da Ibarran Pazko Asteko egitaraua\nHaurrentzako emanaldiak, jolasak eta tailerrak, eta gaztetxoentzako irteerak eta ekintzak antolatu dituzte\nIbarra- Pazko Asterako egitarau berezia antolatu ohi du Kultura sailak eta aurten ere ekintzak izango dira gaurtik hasita;hala nola, ipuin-kontaketak, pailazoak, tailerrak edo irteerak.\nHorrela, gaur Amilami ipuin-kontaketa musikatua izango da Pan-tzart taldearen eskutik, 17.00etan, kultur etxean. Hiru eta bederatzi urte bitarteko haurrentzat pentsatua dago. Horren ostean, 18.00etatik 20.00etara zirko jolasak izango dira plazan, adin guztietako haurrentzat.\nBihar, aldiz, Kiliklon taldeak Miru eta bere lagunak emanaldia eskainiko du, 17.00etan, kultur etxean. Kasu honetan, bi eta zazpi urte bitarteko haurrentzat iragarri dute. Ondoren, 18.00etatik 20.00etara, zine foruma prestatu dute Gazte Zulon, adin guztietako haur eta gaztetxoentzat.\nEtzi, ostegunean, Potxin eta Patxin pailazoak iritsiko dira Ibarrako kultur etxera eta 17.00etan Herriko jaiak emanaldia eskainiko dute. Ondoren, 16.30etik 20.00etara, sukaldaritza osasuntsua lan-tzeko tailerra eskainiko dute Gazte Zulon, hamar eta hamabi urte bitarteko haurrentzat.\nOstiralean, Txan magoak Txinbala txanbala emanaldia eskainiko du 17.00etan, kultur etxean. Gainera, Gazte Zuloak kartingera egun osoko irteera (10.00etatik 18.00etara) antolatu du hamahiru eta hamazazpi urte bitarteko gaztetxoentzat,\nLarunbatean amaituko da Pazko Asteko egitarau berezia Gazte Zulon egingo den barre-terapia tailerrarekin, 16.30ean. Hamahiru eta hamazazpi urte bitartekoentzat pentsatua dago.\nEkintzetan izen-emateko Gazte Zuloko hezitzaileekin harremanetan jarri behar da: 943 675 172 edo hezibarra@gmail.com. - M.S.S.


2007an utzi zion txapelketetan parte hartzeari - Ahotsak.eus\n2007an utzi zion txapelketetan parte hartzeari\n2007an utzi zion txapelketetan parte hartzeari
Emaztea hil zenean utzi zion txapelketetan parte hartzeari, 2007an (85 urterekin). Aguilas-en (Murtzia) korritu zuen azkena. España guztian korritu du. Azken aldera 100 eta 200 metrotan korritzen zuen.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EGB-047-037 kodeko bideoa nahi duzula aipatzea: ahotsak@ahotsak.eus\nEmaztea hil zenean utzi zion txapelketetan parte hartzeari, 2007an (85 urterekin). Aguilas-en (Murtzia) korritu zuen azkena. España guztian korritu du. Azken aldera 100 eta 200 metrotan korritzen zuen.\n-Emaztea hil zanian ya laga nion korrikari. Urte bat lehenago ya ikusten naban, andria ez zan ondo ibiltzen eta, ta eskaxa, gero eta eskaxao ta, esan naban, bueno ba, bi milla ta zazpixan. Ya gaiñera nerbixuak aurreko egunetan, txapelketa egunetan nerbixuak gero eta gehixao eta esan nuen, "ez, hau bukatu ein bihar da. Neu naiz lehenago..." Ta holaxe hogeta hamazazpixan (konfunditu egin da), "en Águilas, Murcia", Seme gaztiakin eta emaztia eta seme txikixakin jun giñan Aguilasera, korrittu naban han eta esan naban, hau azkena.\n-Murzian be korriduta zaoz?\n-Bai. Bueno, Murzia, Aguilas Murziakua da. Bueno, España guztian korridu [...], Sevillan, Barzelonan, Tarragonan, Geronan... Bai, leku askotan.\n-Bi milla ta zazpixan?\n-Orduan Murzian azkenengo karreria hor?\n-Bai, en Aguilas. Lelengo hasi nitzan 200 eta 800 (metro); ya azkenian ya 100 ta 200. Ta ondo, ondo. Suertia euki dot, egixa esan.\nTenientearen zaldiarekin hipikara\nEskolako saskibaloi taldean\nEskaladako materiala eta teknikak\nSaki-baloiko jokalari I\nBidaiatzea surfa egiteko aitzakia ala surfa bidaiatzeko aitzakia?\nRallyetako giroa II


Euskadi-Murias taldeak sendotasuna erakutsi du | MuriasTaldea\nEuskadi-Murias taldeak sendotasuna erakutsi du\nEuskadi-Murias nabarmendu da Catalunya-ko Itzuliaren 5. etapan, 212,9 kilometrokoa Llivia-tik Vielha-ra, Mikel Bizkarra, Gari Bravo eta Edu Prades taldekideak onenekin helmugan.\nSaio azkarrean, euskal taldeak Prades-en alde egin du apustua eta gutxi falta izan da helburua lortzeko, etapan lehiatzeko hain zuzen ere. Beraz, Bizkarra, Bravo eta Prades kideek buruan gainditu dituzte Cantó eta Creu de Perves mendateak. Euskadi-Murias saiatu da lasterketari bizkortasuna ematen baina beste taldeek ez dute lagundu.\nEguneko ihesaldia, berriz, helmugaratu da eta Jarlinson Pantano-k (TRK) besoak altxatu ditu Laengen-en (UAE) aurretik; Prades, Bravo eta Bizkarra aurreneko tropelean heldu dira. Izan ere, Prades laugarren aldiz sailkatu da lehendabiziko 15 txirrindularien artean bost etapatan. Alejandro Valverde (MOV) liderra da.\n"Pozik gaude taldearen jokabidearekin; bestetik, eskarmentua pilatzen dugu eta erritmoa lortzen dugu Itzuliari begira", baieztatu du Ruben Perez kirol zuzendariak. Jon Odriozola kirol managerra, berriz, atsekabe azaldu da aukera galdu dela-eta: "Gutxi falta zaigu etapa irabazteko lehian egoteko; izan ere, Prades zen gure apustua. Bestetik, bi txirrindulari gutxiago ditugu, Julen Irizar eta Hector Saez".\nSeigarren eta azkenaurreko saioa Vielha eta Torrefarrera herrien bitartean izango da, 194,2 kilometro eta 2. mailako mendate tartean.


Arrasatearrak mauken bila ibili dira eguraldiak batere lagundu ez arren - Arrasate - Goiena.eus\nArrasatearrak mauken bila ibili dira eguraldiak batere lagundu ez arren\nMirari Altube 2016-02-28 12:30\nEuri zaparrada handiak, haize zakarra eta hotz egin zuen atzo, otsailak 27, ondorioz, Ibai-Arteko kideek ezin izan zuten behar bezalako Merke Merkaua egin. Biteri plazan, esaterako, ezin izan zuten posturik jarri haizeak bota egin zizkielako karpak. Hala ere, herritarrak mauken bila ibili zirela jakinarazi dute.\n"Herritarrek badakite produktu onak prezio ezin hobean topatzen direla Merke Merkauan eta jendea ibili da horien bila, batez ere goiz partean", adierazi du Yolanda Sanchezek, Sikol lentzeria dendako jabeak. Hala ere, onartu du batukadak eta erraldoien eta kilikien konpartsak ezin izan zituztela girotu kaleak.\nDendari bakoitzak ahal bezala moldatu behar izan zuen; batzuek, espaloira atera zituzten produktuak eta beste batzuek, parez pare zabaldu zituzten dendako ateak herritarrak barrura gonbidatzeko. Izan ere, atzo barruan egoteko eguraldia egin zuen.\nMerke Merkaua euripean\nEuripean eta ahal bezala egin du Ibai-Artek Merke Merkaua.


Etxean, baina geldirik ez - Tolosa - Tolosaldeko ataria\nEtxean, baina geldirik ez\nImanol Garcia Landa 2020-03-24 19:59\nEgun bizi dugun egoera berezi honetan, ariketa fisikoa egitearen garrantzia nabarmendu du Jon Azaldegi prestatzaile fisikoak, egunerokoan egiten zena etxeko egoerara egokituz.\nEtxean konfinatuta egoteak sortzen duen erronketako bat ariketa fisikoa egitea da. «Egunerokotasunetik aldatzen dena nagusiki mugitzeko zailtasunak ditugula da. Beraz, ordezkatu egin behar dugu kalean oinez ibiltzen egiten dugun guztia eta egiten dugun kirola, beste jarduera batzuekin. Hori da erronka», azaldu du Jon Azaldegik, Usabal kiroldegian dagoen ERA Fisioterapia eta Kirola zerbitzuko prestatzaile fisikoak. Garrantzitsuena egunero arnas sistemaren zein sistema kardiobaskularraren estimulazioa bermatzea dela gaineratu du, hau da, «lan aerobikoa» egitea.\nGorputzeko bi sistema horiek estimulatzeko, batetik, adinari erreparatzea aholkatzen du Azaldegik: «Haurrei dagokienez, sormenera jo beharko genuke, eta jolas mugituak proposatu umeei, geldirik egon ez daitezen. Ez da posible haurrei esatea 30 minutuz oinez ibiltzeko etxean zehar». Gazte eta helduek ere hainbat ariketa egin ditzakete, jolas moduan hartuta, dantzak egitea adibidez. Aulki baten gainera oin bat jarriz igo eta jaisteko ariketa ere egin dezakete, step deritzona, hain zuzen. Beste aukera bat da belauniko jarri eta ondoren zutitzeko ariketa egitea. «Egunero 20 edo 30 minutuko lan bat egitea izango litzateke egokiena, eta errutina bat mantentzea. Okerrena da gorputza geldirik egotea».\nAdineko jendeari ere komeni zaio, bere mugen barruan, ariketa egitea. «Kalean ibiltzen egiten duten hori ordezkatzea», esan du Azaldegik. «Izan daiteke aulki batean eseri eta altxatu, lurrean saiatu etzaten eta gero altxatzen. Beti ere egokituta bakoitzak duen mailara. Ez da berdina, 65 edo 70 urte inguru duen pertsona bat, 30 zentimetroko oztopo bat jartzea eta zerbaiti helduta igo eta jaitsi egitea, edo 80-90 urte arteko pertsona bat, eseri eta altxatzearekin goizean hamar aldiz eta arratsaldean beste hamar aldiz eta horrela, bere egunekoan egiten zuenetik gertu egotea».\nBestetik, Azaldegik nabarmendu duenez, «oso garrantzitsua da norberak bere burua ezagutzea, eta batez ere kontuan izatea orain arte zer ariketa fisiko egiten zuen. Ez da kontua bat-batean egiten hastea orain arte egin ez duguna, baizik orain arte egin duguna etxera egokitzea».\nEtxean ariketa egiteko aparatuak dituztenek, abantaila hori dutela dio Azaldegik: «Izan daiteke arrabola izatea, edo bizikleta estatikoa, zinta... Aipatzen ari garen lan aerobikoaren estimulu hori zuzenean makina horren bitartez egin dezakete». Aukera hori izanik, norberak ikusi beharko du zer duen eskura eta zer egiteko gai den, eta hortik abiatuta ariketa batzuk zehaztu eta egitea.\nNola jakin, baina, lan aerobiko bat egiten ari garen, hau da, gure sistema kardiobaskularra estimulatzen ari garen edo ez. «Jendearentzat eskuragarri dagoen neurri oso on bat badago horretarako: hitz egiteko arazoak dituzunean, ondo ari zara», esan du Azaldegik. «Badirudi pultsometroa behar dugula horrelako gauzak neurtzeko, baina arnasa pixka bat behartuta hartzen ari zarenean, esan nahi du arnas sistema eta sistema kardiobaskularra lantzen ari zarela».\nEtxeko lanak egitean mugimendua ziurtatzen dela dio prestatzaile fisikoak, baina komeni dela bihotza martxan jartzea, pultsazioa handitzea. «Arazoa da ordenagailu aurrean egotea ordu asko, eta gero jan eta sofan etzanda egotea, eta besterik ez egitea», zehaztu du. Izan ere, giharren aktibitate ezak «pixkana gorputza uzkurtzea» ekartzen duela gaineratu du, eta horrekin batera «arnas sistema eta sistema kardiobaskularraren funtzionamendu desegokia».\nERA Fisioterapia eta Kirola zerbitzuaren funtzionamendua moldatu egin behar izan dute konfinamendua dela eta. «Entrenamendu batzuk egokitu behar izan ditugu, etxean izaten den egoerara eta materialetara», esan du Azaldegik. Adibidez, pisu moduan garbantzu poltsak erabiliz. Bestalde, Youtube-n kanal bat ireki dute, ERA Fisioterapia eta Kirola izenekoa, eta bertara bideoak igotzen ditu Azaldegik berak. «Kanala irekia da eta bertara nahi duen oro sartu daiteke. Gure aldetik, gure zerbitzua jasotzen dutenei zehazten diegu zein bideo komeni zaien, beren beharren arabera».\nBideoak erabili nahi dituenari gomendio bat egiten dio: «Beti neurtu egin behar da bakoitzaren ahalmena ariketak egiteko. Ariketak egingarriak dira, eta agian tarteka atseden pixka bat hartu behar da batetik bestera. Kontuan izan behar da gogorrago egitea ez dela hobe egitearen sinonimoa, baizik eta ariketa ondo egitea komeni dela, bere funtzioa bete dezan».\nERA fisoterapia eta kirolaren kanala\nTolosaldeko Ataria mar 24 Tolosa


Eneko Aizpuruaren 'Bidasoan gora' liburua aurkeztu da - Kulturklik\nEneko Aizpuruaren 'Bidasoan gora' liburua aurkeztu da\nDebako udalak ematen duen Tene Mujika bekaren 13. edizioa irabazi zuen Eneko Aizpuruak, 'Bidasoan gora' liburua aurkeztu du. Xabier Mendiguren Elkarreko editoreak eta Aritz Larrañaga Debako udaleko kultura eta euskara zinegotziak ere parte hartu dute agerraldian. Euskal Herriko historia hurbila berreskuratzeko helburua du aipatu bekak. Debako udalak historia berreskuratu eta idatz dadin lagundu nahi du modu honetan.\nUrak egiten duen ibiliaren kontra, ibaian gora abiatu da Eneko Aizpurua: Txingudiko badiako paduretan hasi eta Xorroxingo iturrian amaitu arte, bazterrik bazter ibiliko ditu Bidasoko urak eta lurrak, paisaiari eta pasaiariei beha. Bidaiariaren gogotik eta begietatik igaroko dira aspaldiko kontrabando-istorioak eta migratzaileen trafikoarenak, Barojaren eta Aitzolen estualdiak gerra zibilean, naziengandik ihesi ibilitako juduen eta aire-pilotuen gorabeherak, Zabalzaren eta Lopezen fin gaiztoa Endarlatsan, mugalariak, baserritarrak, eruditoak, filantropoak, faxistak...\nEneko Aizpurua Urteaga 1976an jaio zen Lazkaon eta gaur egun Iruñean bizi da. Zuzenbidean lizentziatua da, ogibidez itzultzailea. Orain arte nobela beltzaren arloko eleberriak kaleratu ditu: Errauts (2011), Herensuge gorriaren urtea (2013), Lehertu da festa (2016). Horrez gain, bidaietako kronikak ere idatzi izan ditu prentsarako.\nEskerrak eman dizkio Aritz Larrañaga zinegotziak Eneko Aizpuruari, egin duen ekarpen interesgarriagatik. “Administrazioek ahal duten neurrian horretan ekarpena egin behar dute. Eta hori egiteko modu bat da bekena, adibidez. Gure apustua da lan honekin jarraitzea eta ildo horretan beste ekarpen batzuk ere egitea, Debako Euskararen Historia Sozialarekin egiten ari garen moduan. Behar beharrezkoa da iragana ezagutzea etorkizunean aurrera egiteko”.\nHistoria berreskuratzeko laguntza ematearekin batera, Tene Mujika debarraren irudiari eta berak egindako lanari balioa eman nahi zaie bere izena daraman bekaren bitartez.


Fires.koordinazioa Zerrendaren Informazio Orria\nFires.koordinazioa Posta Zerrendaren gaia:\nLista de gestión para la assamblea de coordinación de Fires\nOrain arte zerrendara bidalitako mezuak ikusteko, ikus itzazu artxibo hauek: Fires.koordinazioa Artxiboak: .\nFires.koordinazioa Posta Zerrendan nola parte hartu:\nZerrendakide guztiei mezua bidaltzeko, idatzi hona: fires.koordinazioa@lists.piperrak.cc.\nFires.koordinazioa Posta Zerrendan Harpidetzeko:\nFires.koordinazioa posta zerrendan izena eman, ondoko eskaera-orria betez. Mezu bat jasoko duzu, zure eskaera berretsi dezazun; horren bitartez, beste inor zure izenean ez harpidetzea sahiestu gura dugu. a Zerrenda hau pribatua da; zerrendakideen izenak ez daude, harpidedun ez direnentzat kontsultagai.\nFires.koordinazioa Posta Zerrendako Harpidedunak:\nFires.koordinazioa zerrenda uzteko, pasahitza jasotzeko, edo harpide-aukerak aldatzeko sartu zure harpide-helbidea:\nFires.koordinazioa zerrendako kudeatzailea siroco at piperrak.cc da\nFires.koordinazioa kudeatzeko interfazea (baimena beharrezkoa)\nlists.piperrak.cc zerbitzariko posta zerrendak gainbegiratzeko egin klik hemen


Aralarko egoera berriaren inguruko Landarlanen hausnarketa - - Tolosaldeko ataria\nEdurne Huesa, Landarlan Ingurumen Elkartea 2019-07-18 11:58\nUdal eta Foru hauteskundeen ostean, Landarlan Ingurumen Elkarteak, erakunde eta alderdi politiko ezberdinei Aralarko gatazka konpontzeko lanean hasteko deia luzatzen die.\nHorretarako gogoratu behar dugu sektore ezberdinen interesen gainetik, Aralar Natur Parke eta Kontserbazio Bereziko eremuaren helburuek iparrorratza izan behar dutela, besteak beste, natur baliabideak babestea, kontserbatzea, leheneratzea eta hobetzea, bereziki, natur guneak eta flora eta fauna basatiak. Horrela, legedian eta ikerketa zientifikoetan oinarrituz eta sektore ezberdinen kezkak eta iritziak kontuan izanik, elkarlanean oinarritutako kudeaketaren plangintzari heltzea ezinbestekoa da.\nHauteskundeen aurretik adierazi genuen moduan, Landarlan elkartea gatazkaren konponketan parte hartzeko prest dago, horretarako Kudeaketa proposamen bat bidali genuelarik Enirio-Aralar mankomunitate, eta baita, mankomunitateko udal, Foru Aldundi eta Eusko Jaurlaritzako Ingurumen Sailera ere. Erakunde ezberdinek abiapuntu modura erabili dezaketen dokumentu aproposa dela uste dugu. Biodibertsitatearen egoera larriak, lehenbailehen bide zuzenari ekitea eskatzen digu!


Getxoko Antzerki Jardunaldietan parte hartzeko izen-emate epea zabalik - Nontzeberri\nHasiera/ESZENA/Getxoko Antzerki Jardunaldietan parte hartzeko izen-emate epea zabalik\nGetxoko Antzerki Jardunaldietako antzerki arinaren atalean izena emateko epea zabalik dago, bertan parte hartu nahi duten talde eta profesionalentzat. Interesatuek uztailaren 31era arte aurkeztu ahal izango dituzte beren lanak.\nGetxoko Antzerki Jardunaldietako atal horretan parte hartzeko baldintzak honakoak dituzue: aurkeztu beharreko obrek gutxienez 15 minutu iraun behar dute eta gehienez, 20. Testuak ezin daitezke beste lan batzuen moldaketak izan. Lanak gaztelaniaz zein euskaraz izan daitezke, eta euskarazkoei lehentasuna emango zaie. Horrezaz gain, genero parekotasuna aintzat hartuko da, bereziki zuzendaritzari eta dramagintzari dagokienez.\nJasotako proposamenen artean hamar hautatuko dira eta horiek urriaren 6an eta 13an antzeztuko dira Algortako Kultur Etxean.\nInformazio orokorra eta parte hartu ahal izateko arauak honako webgunean daude.


Udaletxeko pleno aretoa\nSaioaren gidariak: Amelia Barquin eta Karmele Perez\nNorentzat: Guraso Elkarteko kideak eta eskolako gurasoak.\nZertarako saio hau? Euskara-Kultur artekotasuna- komunikazioa” proiekturaren baitan antolatu da saio hau.\nEuskaraz ez dakiten gurasoen partehartzea bereziki interesgarria izango da, baita beraien ekarpenak jasotzea ere. Gurasoen whatsapp taldeko komunikazioaz gain ikasturte hasierako bileraz eta aldi bereko itzulpenaren balorazioaz ere hitz egingo da.


ZORNOTZA ARETOKO SARREREN ZENBATEKOA ITZULTZEA - www.amorebieta.com – Hilero Zornotzan\nEscrito por Hilero en Kultura · 2020/03/16 · No hay comentarios\nZornotza Aretoa itxita dagoenez hainbat ikuskizun bertan behera geratu dira.\nBertan behera geratu diren ikuskizunetarako sarreren zenbatekoa itzultzeko honela jokatuko dugu: Sarrerak online erosi badira, zenbatekoa automatikoki itzuliko da. Itzulketa ugari izango direnez, Zornotza Aretoak pazientzia izateko eskatzen du, aste honetan zehar txartelera itzuliko da aste honetan zehar.\nSarrerak antzokiko leihatilan erosi badira, itzulketa antzokiko leihatilan bertan egingo da sarrerak aurkeztuta, ohiko ordutegian, berriro zabaltzen denean.\nInformazio gehiago jaso nahi duten pertsonak edo azalpenen bat behar dutenak Zornotza Aretoarekin harremanetan jar daitezke hurrengo bide hauek erabiliz:\nDEVOLUCIÓN DEL IMPORTE DE LAS ENTRADAS DEL ZORNOTZA ARETOA\nLas personas que deseen recibir más información o precisen de alguna aclaración pueden ponerse en contacto con el Zornotza Aretoa:\n« MARTIN ZALAKAIN ikuskizuna Zornotzan\nAmorebieta-Etxanoko liburutegiak herritarrek koronabirusari buruz egindako lanak ikusgai izango ditu »


Sare sozialen marketinaren alde onak eta txarrak Martech Zone\nIgandea, Iraila 21, 2014 Douglas Karr\nInfografiaren premisa da ona eta txarra, baina ez dakit buruan iltza jo duenik. Alde onak (onak) sare sozialetako marketin ahaleginak onartzen dituzten estatistika oso baliagarriak dira, baina alde txarrak ulermenean, estrategian eta analisian hutsuneak aipatzen ditu euskarriarekin merkaturatzea baino. Har ditzagun banan-banan.\nC-Suite-ren% 50 ez dago konbentzituta sare sozialen balioarena. Zenbait gai izan litezke. Langileak agian ez dira egongo eragina zehaztasunez neurtuz eta bere C-Suite-ri txosten egokiak ematea. Agian ez dute antzemango epe luzerako zure audientzia sozialarekin eta neurtzeko zailagoak diren onurak.\nSare sozialek merkataritza elektronikoaren trafiko osoaren% 1.14 hartzen dute. Hainbat arrazoirengatik faltsuak deitzen ari naiz. Lehenik eta behin, jende gehienak sare sozialekin elkarreragiteko aplikazioak erabiltzen ditu. Ez da kopuru txikia ... zure% 90eraino sare sozialen erreferentziak baliteke analitikoen barruan neurtzea aplikazio batetik esteka zuzena lortzen ari direlako. Sare sozialek eskaintzen duten eragina eta aurkikuntza aipatu gabe. Bihurtzea ez da zuzeneko interakzio batetik gertatuko, baina denek dakite hori Ahoz aho eragin itzela du erosten ditugun produktu eta zerbitzuetan - eta soziala WOM da.\nEnpresen% 85ak ez du jarduera soziala negozioaren emaitzekin lotzen. # 1 bezala, hau ez da zerbait txarra sare sozialen marketinari dagokionez, korporazio barruko arazoa da. Komunikazio eraginkorra, harremanak izateko, elikatzeko, saltzeko, iritziak jasotzeko eta zure bezeroekin ukitu pertsonala emateko gaitasuna oso eraginkorra da sare sozialetan. Enpresek ez badute baliatzen, hori da haien errua ... ez sozialaren errua.\nPosta elektronikoak oraindik sare sozialak gainditzen ditu 40 eta 1 arteko bihurketen arabera. Zalantzarik gabe ... baina norbaiten helbide elektronikoa baduzu, horrek esan nahi du dagoeneko harekin harremana duzula! Social-ek helbide elektronikoa biltzeko adina harreman sortzeko aukera eskaintzen du! Martech-en mezu hauek partekatzen ditugu sare sozialetan non partekatzen diren ... orduan jendea gure webgunera etortzen da eta posta elektronikoan izena ematen du! Ezin dituzu horrelako sagarrak eta laranjak alderatu.\nSare sozialetako programak CMOen 6. mailako kezkak dira (ehuneko 58). Haien lehenengoa prozesuak hobetzea eta mugikorra da. Ez dut estatistika hau kritikatuko ... sare sozialek lehen sei aleak izateak beste estrategien gainetik duen pisua erakusten du. Ohar bat honi buruz, baina ... Soziala mugikorra da… Zergatik uste duzu zure webgunea mugikorra optimizatzen duzula? Bilatu? Bai ... baina soziala ere kritikoa da.\nBerri honek OutMarket infografia sare sozialak gaur egun marketarako ezinbestekoak direla dioen ideia aztertzen du, baina CMOek zergatik zalantzan jartzen duten eta zein diren bere benetako indarguneak eta ahulguneak. Zer da ona eta txarra sare sozialetako marketinaren? Begiratu onari eta eman zure burua atzealdean zure erakundean garrantzitsu bihurtzeko. Ondoren, begiratu gaiztoei eta jarraitu gure hiru aholkuei gizarte-balioa erakusten duzula eta emaitzekin lotzen duzula ziurtatzeko.\nTags: negozio kpisnegozioaren emaitzakc-suiteecommerce trafikoaposta elektronikoak sare sozialak gainditzen dituposta elektronikoa versus sare sozialaktelefono mugikorraLinean berrikuspenakOnline bideoagizarte jarduerapublizitate sozialasoziala eta mugikorramerkataritza sozialagizarte-konpromisoasare sozialen estrategiasare sozialen balioatelebista ikusleak\nSep 29, 2014 4: 43 PM\nSare sozialen marketinaren garrantzia aitortzeari buruzko adierazpenarekin bat etorri behar dut. Enpresa asko ez dira konturatzen sare sozialeko marketinak edo horren faltak beren negozioan izan dezakeen eraginaz.\nDec 24, 2014 at 5: 31 AM\nDouglas maitea, sare sozialetako marketinaren inguruko onaren eta txarraren arteko alderaketak benetan jo du. Benetan nire anbiguotasuna garbitu dut buruan nituen zenbait gauzari buruz egindako konparazioaren bidez.


Orgasmoari buruzko bost egia | Eingo al deu?\nOrgasmoari buruzko bost egia\nBadakizue Gazteako sexu blogean asko gustatzen zaigula sexuaren inguruko mito faltsuak ezeztatzea, baina gaur guztiz kontrakoa egingo dugu; orgasmoari buruz hedatuta dauden bost egiaren inguruan arituko gara.\n1.\tMultiorgasmoa kaltegarria izan daiteke\nEmakume gutxik sufritzen dute, baina egunero 250 orgasmo izatea eragiten duen gaixotasun bat dago. Sindrome honen eraginez ohiko edozein mugimenduk, eskailerak igotzeak adibidez, orgasmoa sortzen dio emakumeari. Barregarria edo atsegina ematen badu ere, arazo larria da gaixotasun hau, eta ez du osabiderik.\n2.\tBuruko mina kentzen du\nSexu harremanetan endorfinak askatzen direla eta, buruko mina murrizten da. Zientzialariek egindako ikerketen arabera, orgasmoak analgesiko moduan funtzionatzen du eta, horregatik, buruko minari aurre egiteko bide paregabea izan daiteke.\n3.\tBi emakumeen artekoa ohikoagoa da\nAustralian egindako ikerketa batek dioenez, emakume heterosexualen %69k izaten dute orgasmoa gizonekin sexu-harremanak izatean. Emakume homosexualen kasuan, aldiz, % 76 iristen dira orgasmora. Ikertzaileen arabera, gizonezkoak ohean egozentrikoak direla da alde horren arrazoia.\n4.\tZotina kentzen du\n80ko hamarkadaren amaieran, Francis Fesmire Floridako doktoreak zotin larria zuten bi gaixo sendatu zituen orgasmoak izaten lagunduta. Gaixoetako batek 72 ordu zeramatzan zotinka eta mediku horrek eman zizkion masaje “bereziei” esker sendatu zen.\n5.\tHaziak arnasatsa sortzen du\nTheodore van de Velde ginekologo alemaniarrak Het volkomen huwelijk liburuan adierazi zuenaren arabera, sexu harremanak izan eta ordubetera ere nabaritu daiteke semenaren usaina emakumeen hatsean.\nKategoria 1 30 apirila, 2012 egilea erotikus.\n← Non dago emakumeen A puntua? Sexu-tendentzia berrienak →


PDF Descargar Galdu eta aurkitu (Basque Edition) - De Libro\nGaldu eta aurkitu (Basque Edition) por Emily Perugia\nTitulo del libro : Galdu eta aurkitu (Basque Edition)\nFecha de lanzamiento : June 8, 2017\nAutor : Emily Perugia\nDescargue o lea el libro de Galdu eta aurkitu (Basque Edition) de Emily Perugia en formato PDF y EPUB. Aquí puedes descargar cualquier libro en formato PDF o Epub gratis. Use el botón disponible en esta página para descargar o leer libros en línea.\nEmily Perugia con Galdu eta aurkitu (Basque Edition)\nSavanna kontrolik helbidea garrasi, bitarteko keinua itzuli behar borrokan. Bere aurpegia Dora ilea estalita Dora landatu ausazko musuak multzo gisa bere lepoan, kokotsa eta sternum gainetik. Biak esku libreko bertan zegoen inor Dora baino gehiago izan-Savvy iritsi behera cull Dora batekin zabalduko da, eta inposatu masturbatory eromena bere beste batera. Bere eskua menderatzailearen barruan zegoen Behin eta bere betebeharra egiten, Savanna utzi bere beste lapsus atzetik, eta Dora kutsu eta gilipollas jolasteko.\nDora eman out screech bat, behartu du parekorik sentsazio jakina utzi eta bere bidez biraka. Savvy lepoa lurperatuta, aurpegia berotzen keinua batean contorted. Bere savvy bazkide ustezko zuen arratsalde honetan bere errenditu eta cum egin zuen agian bera egiteko aukera izan baino lehen, baina hori horrela balitz, beraz, izango da. Ez zen lasterketa bat, ez zen lehia, eta Marianne ez bezala, Dora plan gozo, aparta, sexu izatea andre honekin jarraitzeko zuen. Eta horrela jarraituko dutela, elkarrekin literalki beren denbora ondo gastatu etxebizitza.\nOrduz geroztik, erotu Savvy ramming off hala ere, bere behatzak ibiltzeko goiko baginala ridge bidean eta ateratzen utziz, eta horrek Savanna-bai, bazekien neska-erabat gehien maite eta. Zentzu egin, noski, hurbiltasun hurbilago bere Cl- nahi izateagatik\nBere clit! Dora'd erabat buruzko ahaztu, froga bere kontuan izan hainbeste aktibatuta. Apenas izan zuen, nahiz eta bereizten bere Savanna maitea zen bere clit tickling bada behera dago, ero bere joan behar zuelako. Baina trebezia baliatu bere paw biratzeko, eta modurik gutxi ipar bere thumb luzatu, ahal izateko modu eraginkorrean jotzen Savanna en clitty, bere botoia sakatu, bere txirrina jo ere saiatu izan zuen.\nhura bota zuen off, eta edozein arraio hori ez zuen oraindik hautsi solteak egin erabat beraz. Neskek sabaia howled, haien oihartzun ahotsak hormak rattling. Hau apartamentu unitate bat izateaz, dute agian bai euren bizilagun batzuk asaldatu dute, baina ezin axola gutxiago. guztiak ere merezi izan du. lasses hilaren elkarri ezkutuko sexual eden dimentsioa bidez. hegan ari ziren. Stars horiek iraganeko atzean utzi du abiadura argiaren denbora eta espazioa iristen amaigabea da. zero grabitatearen sentimendu simulatu The buffetatzen horietako noraezean, baina mantendu irmoki besoetan elkar, bereiztezinak batean estutu are indar mightiest du.\nForastera: SN (Letras de Bolsillo)\nEl legado de la villa de las telas (EXITOS)\nUn lugar llamado libertad (BEST SELLER)\nSi te traiciona el corazón (Los Hijos de la Infamia nº 1)\nEl mozárabe (Novela histórica)\nDime quién soy (BEST SELLER)\nEl mago de Mesopotamia y El centurión de la Calavera: La saga de Marco Trajano sin ilustraciones\nGenerales De Dios\nEl sueño de su hija (El legado de Marta nº 2)\nLa esperanza de su madre (El legado de Marta nº 1)\nHostias Celestiales: Milagros Eucaristicos para Niños\nBeyond All Dreams (English Edition)\nThe Ugliest Man in London: Regency Romance (English Edition)\nA Worthy Pursuit (English Edition)\nSra. Lewis: La Improbable Historia de Amor Entre Joy Davidman Y C. S. Lewis\nLamentation (The Shardlake series)\nDawnlight (English Edition)\nSovereign (The Shardlake series)\nEl Misterio De La vocación de Juana De Arco: 17 (Profetas)\nDie Wikinger - Der Verrat von Glendalough: Historischer Roman (Nordmann-Saga 4) (German Edition)\nSearching for You (Orphan Train Book #3) (English Edition)\nMiguel Mañara, El rico que sirvió a los pobres (Vidas de Santos)\nDarcy's Decision (Given Good Principles Book 1) (English Edition)\nSovereign (The Shardlake Series) (English Edition)\nA Christmas Bride for the Duke: Clean Regency Romance (The Nettlefold Chronicles Book 4) (English Edition)\nDissolution (The Shardlake Series) (English Edition)\nChristmas at Whitefriars: A Novella (English Edition)


Neurketetan jasotako emaitzak azaltzeko bilera | El Diario Vasco\nNeurketetan jasotako emaitzak azaltzeko bilera\nNeurketak. Emaitzak abenduaren 2an jakinaraziko dira.\nAbenduan egingo da eta bertan neurketa elektromagnetikoek emandako emaitzak azalduko dituzte\nMIRYAM GALILEA Sábado, 19 noviembre 2016, 00:34\nHilabeteetan zehar herriko puntu desberdinetan neurketa elektromagnetikoak egiten ibili direla jakina da. Neurketa hauekin lortutako datuekin txosten bat burutu da eta emaitzak herritarrei ezagutarazteko bilera bat antolatu du Udalak, hau abenduaren hasieran ospatuko delarik Ezkio-Itsason.\nZentral elektrikoak Ezkio-Itsasoko bizilagunetan sortzen duen eragina ezagutzeko asmoarekin Ikerketa Tekniko Objetiboa burutzen hasi zen herrian apirilaren hasieran. Herri guztian zehar hirurogei puntu desberdin aukeratu ondoren, bertan neurketa elektromagnitiko desberdinak burutu izan dira azken hilabeteetan, puntu hauetako gehiengoa Santa Lutziko bailaran kokatuta egon izan delarik. Lan hau guztia amaitu eta jasotako datuekin txosten bat burutu dute, honen gorabeherak abenduaren 2an ilun-tzeko 19:00etatik aurrera azalduko dituztelarik Ezkio-Itsasoko Udaletxean. Neurketak egin dituen Asier Arregi teknikariak berak emango ditu azalpenak.\n«Bilera honetan Asier Arregi teknikariak bere lanaren aurkezpena egingo du. Nagusiki bi puntu izango ditu batzarrak: alde batetik berak egin dituen neurketen berri emango du, leku desberdinetan jasotako emaitzak azalduz, eta zein balore atera diren eremu elektromagnetikoari buruz arituko delarik; eta bigarren zatian zein eskaera luzatzea dagoen azalduko du, eskaera hau izan Iberdrolari edo Red Electrica Españolari; neurketa hauek kontutan izanda sortzen dituzten parametroak ahal den neurrian jaistea izango da helburua», azaltzen du Garikoitz Aiestak Ezkio-Itsasoko alkateak.\n'Familia eta elikadura eskutik doaz' hitzaldia Goza ostatuan\nLlega Euskaraldia, iniciativa de impulso al euskera\nOficios religiosos ante la romería de San Juan y excursión el 26\nBihartik aurrera ekitaldi ugari izango dira Larraulen kultur astearen baitan Ate irekien jardunaldia Munduko Ondarearen Nazioarteko Eguna ospatzeko


Udal etxebizitza tasatuen onuradun izan nahi duten guztiek –elkarbizitza unitateko kide guztiak sartzen dira onuradunen multzoan- zenbait baldintza bete behar dituzte. Baldintza hauek Tolosako Udal Etxebizitza Tasatuen Udal Ordenantza Erregulatzailean jasota daude orokorrean.\nLaburbilduz, ondorengo hauek izango dira:\nDIRU SARRERAK: bizikidetza unitateak sustapen bakoitzaren oinarrietan eskatzen diren gutxienekoaren eta gehiengoaren arteko diru-sarrera haztatuak egiaztatu beharko dituzten eta hauek iraungitakoa azken ekitaldi fiskalari dagozkionak izan beharko dute.\nETXEBIZITZA PREMIARI dagokionean, bizikidetza unitateko kideek bete behar duten baldintza da beste etxebizitzarik ez edukitzea eskaera egiteko momentuan eta bi urte atzera jota, bai jabetzan, erabatekoan edo azalera-eskubidedun gisa, edo biziarteko gozamenerako eskubide erreal bezala, etxe premia definitzen duen arautegi autonomikoaren terminoetan eta salbuespenekin, edo, etxebizitza edukita ere, honek ez betetzea indarrean dauden arauek xedatutako bizigarritasun baldintza minimoak.\nBIZITOKIAREN BETEBEHARRARI dagokionean, Tolosako Udaleko Etxebizitza Tasatuen Ordenantzak arautzen duenaren arabera, etxebizitza tasatua eskatu ahal izango dute Euskal Herriko zazpi herrialdeetako edozein herritan, urtebetetik gorako epean, ohiko bizilekua izan eta bertan erroldatuta daudela ziurtatzen duten eskatzeileek.\nUdal Etxebizitza Tasatuen onuradun izan nahi duten guztiek, batez ere, bigarren eta ondorengo transmisioetan etxebizitza tasatuen erosle izan nahi duten bizikidetza unitateek.\nBaldintzak betetzen diren eskaerarekin batera, diru sarrerak egiaztatzeko agiriak, Foru Ogasunak ematen duen ondasunen agiria eta Tolosatik kanpo bizi diren eskatzaileek, beraien errolda agiriak.\nUdal Etxebizitza Tasatuen promozio bakoitza arautzen duten oinarriak\nTeknikariaren txostenaren baitan aldeko edo kontrako erabakia proposatuko da eta alkatearen dekretu bidez erabakiko da.


KULTUR 2021 EN ALTSASU: THE FLAMING SHAKERS, TRIBUTO A "THE BEATLES" - Centro Cultural IORTIA Kultur Gunea\nALTSASU BERRIZ ERE NAFARROAKO GOBERNUAREN KULTUR 2021 PROGRAMAN PARTE HARTUKO DUTEN NAFARROAKO HERRIEN ARTEAN DAGO\nUztailaren 23an izango da, 20:00etan, Iortia zelaigunean, The Flaming Shakers taldearekin, The Beatles taldearen omenez.\nKritika espezializatuaren arabera, The Flaming Shakers da Europako The Beatles taldeari zor zaion bandarik onena. Denboran zeharreko bidaia, musika eta irudi zoragarri hura birsortuz, aldaketaz eta esperimentazioz betetako gizarte batean erabateko eragina izango zuena.\nThe Flaming Shakersek helduenen oroitzapenak bizitzeko aukera ematen du, eta belaunaldi berriei aukera ematen die The Beatlesen musika nolakoa zen zuzenean ikusteko. Musikalki, The Flaming Shakersek show-ikuskizun onena eskaintzen du, Liverpooleko laukotearen abestien eta arrakasten katalogo zabalarekin.\nAurrerapen txiki bat uzten dizuegu jarraian...


Prestakuntza eta enplegua – Zer egiten dugun – Grupo Urgatzi Taldea – Pertsonen ongizatean zentratutako proiektu iraunkor eta berritzaileak\nUrgatzi Taldearen prestakuntza-arloan, etengabeko eta lanerako prestakuntzari lotutako zeharkako proiektuak garatzen ditugu mendekotasunaren, urritasunaren eta haur eta gazteen eremuetan.\nUrgatzi Taldeko langileen prestakuntza eta birziklatze profesionala pertsona horiekin dugun konpromisoaren parte da, eta taldearen jarduera estrategikoetako bat dela esan daiteke.\nLangileen gaitasun profesionalen garapena bideratzen dugu prestakuntzaren bitartez, garapen profesional eta pertsonal bat lortzea ahalbidetuko dieten ezagutzak sortzeko.Gainera, gure erakundearen parte diren heinean, gure lan-eremuen bilakaerak behar dituen aldaketa eta premietara egokitzea ahalbidetzen digu haien trebakuntzak.\nEtengabe bilakatzen eta berritzen ari den proiektu batek erakunde gisa erabiltzaileentzat bete behar dugun eginkizuna lortzeko beren ezagutzen eta konpromisoaren ekarpena egingo duten pertsona adituak behar ditu.\nEnplegurako prestakuntzaren eremuan, parte-hartzaileen enplegagarritasuna hobetzeko eta haien laneratzea sustatzeko prestakuntza-programak garatzen ditugu, eta, horretarako, mendeko pertsonentzako zerbitzuen prestazioan eragile nagusietako bat izateak eskaintzen dizkigun sinergiak baliatzen ditugu. Prestakuntza hori Lanbidek onartutako lanbide-ziurtagirietan oinarrituta dago, eta, beraz, ofizialki aintzatetsita dago.\nPrestakuntza horren hartzaileak langabezian dauden pertsonak zein aktibo dauden eta lanbide-trebakuntza osatu eta/edo hobetu nahi duten pertsonak dira.\nPrestakuntza guztiz doakoa da parte-hartzaileentzat, hainbat erakunde publikoren (Hobetuz, Lanbide, Behargintz eta abarren) diru-laguntzekin lan egiten baitugu.\nUrgatzi Taldeak Hezi eta Ikasi SL enpresarekin lan egiten du 2000. urteaz geroztik. Enpresa horrek partner estrategiko gisa dihardu enplegurako prestakuntzaren esparruan, eta Lanbidek egiaztatu duen enpresa da.


Xiamen (txinera sinplifikatuz: 厦门, pinyineraz: Xiàmén), Fujian probintzian dagoen azpiprobintzia mailako hiria da. Guztira, 2.500.000 biztanle inguru dauzka eta 1.565 kilometro karratuko azalera. Munduko porturik garrantsitsuenetako bat hirian dago.\nXiamen (txinera sinplifikatuz: 厦门, pinyineraz: Xiàmén), Fujian probintzian dagoen azpiprobintzia mailako hiria da. Guztira, 2.500.000 biztanle inguru dauzka eta 1.565 kilometro karratuko azalera. Munduko porturik garrantsitsuenetako bat hirian dago. (eu)


1885ean Irurozkin jaiotako medikua. Zangozan zendu zen 1961ean.\nHasiera batean Urraulgoitin jardun zuen eta gerora, Zangozan. Horrez gain, Nafarroako politikagintzan ere gizon ezaguna zen. 1923ko hauteskundeetan ez zuen Alianza Foral alderdiko foru-diputatu izaterik lortu. 1931n Zangozako alkate izateko hautatu zuten EAJ alderditik, bera izan baitzen boto gehien jaso zituen hautagaia.\nHala, kargu horren jabe izanik, 1931n Euskadiko eta Nafarroako Estatutuen aldeko udal-kanpainetan Alkateen Mugimenduko buruzagi izan zen, Foru Aldundiko errepublikako kudeaketa-batzordeen ekintzen aurka azaldu gabe (nazionalismoaren beste gizon prestu batzuek egin zuten moduan). Hainbeste non, Jose Antonio Aguirre eta beste buruzagi nazionalista batzuei aurka eginez, 1931ko uztaileko Lizarrako Asanblada atzeratzeko prest azaldu baitzen.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema automatizatuak (Modulua)" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Fabrikazio Mekanikoa (Lanbide Arloa)"\nErakusten 1 - 3 emaitzak -- 3 bilaketa honetara 'interneteko baliabidea', Bilaketaren denbora: 0,07s\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema automatizatuak (Modulua) Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Fabrikazio Mekanikoa (Lanbide Arloa)\nAutomatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 3 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) 3 Fabrikazio mekanikoko produkzioaren programazioa (Heziketa Zikloa). Goi maila Gehiago ... 3 Instalazioa eta mantenimendua (Lanbide Arloa) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Sistema automatizatuak (Modulua) 2 Mekatronika Industriala (Heziketa Zikloa). Goi maila 2 Muntaia- eta mantentze-lan elektriko/elektronikoak (Modulua) 2 Sistema elektrikoak, pneumatikoak eta hidraulikoak (Modulua) 2 Sistema mekatronikoen irudikapen grafikoa (Modulua) 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Gertukoen berotasuna jaso du Ion Areitiok »\nBike trialeko Europako txapeldun eta Munduko azpi txapeldunak ezusteko omenaldia jaso zuen larunbatean Azeri elkarte parean.\nFinalerako zuzeneko txartela lortu du Eli Pagolak »\nXenpelar bertso Txapelketako lehenego kanporaketa jokatu da asteburuan. Finala abenduaren 9an izango da.\nFicoban, auto elektrikoak kargatzeko gune publikoa »\nGune publikoa lur azpiko parkina doan zabalik dagoen bitartean izango da zabalik, 08:00etatik 22:00etara. Mugikorraren bidez egin behar da ordainketa.\nKerman Lejarragak Europako titulua berretsi du »\nBarikuan Bilboko Itsasadarra museoan egin zuten bi kirolarien pisaketa eta welter mailan aritzeko gehiengoa den 66,700 kilo baino bi kilo gehiago eman zituen, 68,700 kilo hain zuzen. Aurkaria pisu mugatik igaro izanak Lejarraga gerrikoaren jabe izaten jarraitzea eragin zuen, Europako Boxeo Federakuntzaren araudiaren arabera. Baina morgarrak lehia bere horretan mantentzeko asmoa erakutsi zuen barikuan bertan: […]\n‘Las princesas del pacifico’, igandean, Donibaneko Juanba Berasategi kulturgunean »\nIndarkeria matxistaren kontrako nazioarteko egunaren harira antolatu dute antzezlana\nGipuzkoako Txapelketa geroz eta gertuago dute Ordiziako igerilariek »\nTxukun ari dira Ordiziako Igeriketa taldeko igerilariak. Kirol Zehaztasun Ligako lehendabiziko jardunaldia jokatu zuten asteburuan Tolosako Usabal kiroldegian. Ordiziako 58 igerilarik parte hartu zuten. Askorentzat txapelketa batean parte hartzen zuten lehenengo aldia zen eta urduritasuna nabaria bazen ere, Ordiziako neska mutilak lan txukuna egin zuten. 2008-2009 urtekoek, denboraldiko txapelketetan, denbora zehatz bat lortu behar dute, […]\nOndarroako Yaalah elkarteak elkartasun zozketako zenbaki sarituak ezagutura eman ditu »\nOndarroako Yaalah elkarteko kideek Sahararen aldeko elkartasun zozketa egin zuten zapatu [azaroak 16] eguerdian Alamedan. “Zozketa honetan atera den diru guztia azaroaren 30ean Tindufeko saharar errefuxiatuen kanpalekuetara doazen herritarrak Bir Ganduz 2018 proiektua burutzeko izango da. Eskerrik asko zozketan parte hartu duzuen guztioi”. Guztira, sei gauza zozkatu zituzten. Arraun elkarteko ekipazioaren zenbaki saritua 0255 da, […]


Free chat Barra do Garças. Ausazko arrotz doan txateatu berehala Barra do Garças tik.\nFree chat Barra do Garças\nOngi etorri Chatroulette Barra do GarçasEdozein lekutan, munduko pertsona aleatory bat konektatzeko. Chatroulette Barra do Garças dezakezu honako aukeren artean aukeratu:- Guztiak pertsona mota Barra do Garças doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBarra do Garças hirien zerrenda:


Urola Garaia | urola, Autor en Urola Garaia - Page 3 of 36\nKultura, Lankidetza eta Gazteria eta Kirol Departamentuak Ondarearen Europako Jardunaldiak antolatu ditu aurten ere. Hauek, ondarearen garrantzia nabarmentzeko eta babesteko egiten dira eta guztira 62 jarduera eta 93 ekitaldi antolatuko dira.\nGure eskualdean, jardunaldi hauek egongo dira: Irakurri gehiago →\nDantza pelikulari lotutako ekintza bereziak Igartubeitin\nIgartubeiti Dantzan! Programaren inguruan ekintza bereziak egongo dira irailean:\n-BISITA GIDATUA (Irailaren 7an, 12:00etan): Igartubeiti baserria eta garai hartako bizimodua ezagutzeaz gain, Koldobika Jauregi, Dantza filmaren ekoizpen diseinatzaileren eskutik eta Xabier Artola argazkilariaren eta erakusketan ikusgai dauden argazkien egilearen eskutik Dantza Igartubeitin! erakusketaren bisita gidatua eskainiko da.\nAurrez izena ematea beharrezkoa da, 943 72 29 78 telefonoan edo igartubeiti@gipuzkoa.eus-en.\n-FILMAREN EMANALDIA (Irailaren 28an, 17:30ean): Telmo Esnal zuzendariaren Dantza filmaren emanaldia izango da Interpretazio Zentroan. Toki mugatuak eserlekuak bete arte.\nAurrez eman beharko da izena 943 72 29 78 telefonoan edo igartubeiti@gipuzkoa.eus-en.\n-ERAKUSKETA (Irailaren 29ra arte ikusgai, asteartetik larunbatera 10:00-14:00 eta 16:00-19:00, igandeak 10:00-14:00.): Erakusketa honek Igartubeiti baserrian filmatutako Dantza-ren iruditerian murgildu nahi du bisitaria. Erakusketa baserrian eta interpretazio zentroan kokatzen da. Interpretazio zentroan dauden panelen bitartez, filmari buruzko informazioa eta honen sorrera azaltzen da. Erakusketa baserrian jarraitzen du bertan estrategikoki argiztatutako atrilak kokatu dira, bisitariak baserriaren errealitatea filmeko fikziozko irudiekin erlazionatzeko.\nInformazio gehiago: Igartubeiti Baserri Museoa 943 72 29 78\nAizkorrin barrena XII. Mendi martxa\nAizkorrin barrena XII. Mendi martxa irailaren 29an ospatuko da. Bi ibilbide egongo dira:\n-Ibilbide luzea “Zanpa zanpa” 8:00etan hasiko da eta 26,4km eta 1500 metroko desnibela du\n-Ibilbide motza “Ttipi ttapa” 9:00etan hasiko da eta 15,7 kilometro eta 700 metroko desnibela du\nBai irteera bai helmuga Brinkolan (Legazpin) izango dira. Internet bidezko izen-emateak hurrengo estekan egin daitezke: izen-ematea